O koreninah, odmevih in (ne)upravičenosti irskega terorja Bobby Sands, irski politični zapornik, pesnik in vojak, je 5. maja 1981 zgodaj zjutraj umrl v bolnišnici severnoirskega zapora Maze. Prva linija vzrokov nas od datuma smrti pelje 66 dni nazaj, ko je Sands začel gladovno stavko, ki je bila na koncu zanj tudi usodna, a so korenine krivic, ki so Sandsa dvignile v boj, v stavko in smrt, začele poganjati že dolga leta, celo stoletja pred njegovim rojstvom. Irska je bila od nekdaj ena država. Že pred invazijo Normanov leta 1169 je imela denimo lasten pravni sitem, kulturo in jezik pa tudi politične in družbene strukture. V dvanajstem stoletju so nato Irsko zasedle močnejše vojaške sile in vse od takrat je pod nadzorom Anglije, a njena želja po svobodi ni nikoli splahnela, skozi čas je privzemala le različne oblike organiziranja. Sodobno irsko republikansko gibanje vidi svoje politične zametke že v Gibanju združenih Ircev s konca 18. stoletja. To gibanje je bilo ustanovljeno kot liberalna politična organizacija in je sprva težilo predvsem k parlamentarni reformi. Sčasoma pa se je pod vplivom ameriške revolucije in v sodelovanju z revolucionarno Francijo razvilo v revolucionarno republikansko organizacijo. Leta 1798 je sprožilo Irski upor s ciljem končati britansko kraljevo oblast nad Irsko in ustanovitvijo suverene, neodvisne irske republike, a je trajalo še dobro stoletje, da je upor dosegel resnejši napredek. Velik prelom pri irskem boju za neodvisnost gre namreč iskati v velikonočni vstaji iz leta 1916. Vstaja je bila sicer po enem tednu zatrta, a je usmrtitev šestnajstih vodij upora prebudila irsko ljudsko v boj za osvoboditev. V vseirskih volitvah leta 1918 je dobro desetletje pred tem ustanovljena politična str 1000 anka Sinn Fein dobila triinsedemdeset mest v westminstrskem parlamentu, kar je predstavljalo velik napredek v boju za irsko republiko. Združeno kraljestvo pa Ircem kljub temu ni dalo demokratične pravice do svobode. V irski vojni za neodvisnost med letoma 1919 in 1921 je Irska republikanska armada, krajše IRA, uspela Britanijo prisiliti v pogajanja. Leta 1921 je bila Irska ločena na Irsko svobodno državo s statusom dominiona znotraj Velike Britanije – ta država je leta 1937 dosegla de facto neodvisnost in postala Republika Irska - in na Severno Irsko. Irskega ljudstva pri tem niso vprašali za soglasje, kar je sprva obe novi državi delalo za nelegitimni politični entiteti. Po ločitvi je bila Severna Irska v bistvu enopartijska država, Unionistična stranka Ulstra pa je kontrolirala vse aspekte življenja v njej. Britanska vlada je ob tem aktivno vsiljevala politično ločitev med irskimi katoliki in irskimi protestanti z dogovorom, ki je bil politično, ekonomsko in družbeno v prid protestantom. »Ničesar nimajo v vsem svojem imperialnem arzenalu, kar bi lahko zlomilo duh Irca, ki noče biti zlomljen.« - Bobby Sands Katoliki so bili nato skoraj petdeset let zatirana manjšina. Šele januarja leta 1967 so po vzoru Martina Luthra Kinga in drugih protestnikov po svetu katoliki šestih severnoirskih grofij organizirali lastno gibanje s formacijo Severnoirske zveze za državljanske pravice. Zahtevali so vsaj enake volilne pravice, vzpostavitev poštenih volilnih okrajev, konec diskriminacije pri zaposlovanju in preklic drakonskega zakona Special Powers iz leta 1922, ki je uvajal nadzor nad katoliško skupnostjo. Kljub razumnosti teh zahtev so jih unionisti gladko zavrnili in se odzvali z nasiljem. Mirne protestnike so napadli člani B Specials, protestantske paravojaške policijske enote, uradne policijske enote Severne Irske pa so nasilje le nemo opazovale. Leta 1966 je imela Severna Irska populacijo 1,5 milijona, 65 % je bilo protestantov, 35 % pa katolikov. S tem so lahko protestanti uveljavljali svojo voljo in katolike obravnavali kot drugorazredne državljane. O stopnji in obsegu diskriminacije seveda obstajajo različna pričevanja, dejstvo pa ostaja, da so pri stopnji zaposlenosti, pri stanovanjskih razmerah in volilni reprezentiranosti obstajale velike razlike. Ohranjanje statusa quo pa so zagotavljale predvsem pristranske volitve, kar je pomenilo, da katoliki na miren način niso mogli vzpostaviti sprememb. Prelom se je zgodil poleti leta 1969. 12. avgusta je okrog 15000 protestantov marširalo v Derryju, da bi dokazali premoč nad katoliki. Paravojaške enote B Specials so skušale vstopiti v zelo poseljen katoliški del mesta, imenovan Bogside, a so jim to preprečile barikade, ki so jih v strahu pred napadi postavili tamkajšnji prebivalci. Sledila sta dneva, znana kot bitka za Bogside. Nasilje se je hitro širilo v Belfast, kjer so mnogi protestirali v znak solidarnosti s katoliki iz Derryja. Protestantske množice so zakurile na stotine katoliških domov, na Bombay Streetu je pogorela cela soseska. Ulstrska policija se je odzvala s streljanjem, ubitih je bilo osem katolikov. Britanska vlada je 14. avgusta iz Westminstra v Derry poslala oborožene sile. Katoliki so jih lepo sprejeli, a je bila vojska več kot očitno na strani protestantskega establishmenta. V začetku julija 1970 so na republikanskih območjih vojaki zaukazali policijsko uro, tisto poletje pa so nato internirali na stotine nedolžnih republikancev. Državni teror je dno dosegel 30. januarja leta 1972, na t. i. krvavo nedeljo, ko so britanske padalske enote ubile štirinajst neoboroženih katoliških protestnikov za državljanske pravice v Derryju. To je bila še druga krvava nedelja v obdobju irskega boja za svobodo, saj je bilo že 21. novembra 1920, v času irske vojne za neodvisnost, brez resnega povoda ubitih 31 ljudi. »Če nisi zmeden, ne razumeš situacije.« - anonimni grafit v Belfastu leta 1970 Nekje v tem protestniškem 2000 obdobju konca šestdesetih in začetka sedemdesetih se je na Irskem torej začelo krvavo obdobje, ki ga Britanci in Irci poznajo pod preprostim imenom »The Troubles«, torej »Težave«. Konflikti so zaznamovali življenje Severne Irske v naslednjih nekaj desetletjih, nasilje pa se je v določenih trenutkih prelivalo tudi v Republiko Irsko, v Anglijo in celo v kontinentalno Evropo. Za irsko republikansko gibanje je bilo državno nasilje in zatiranje tistih let prelomno in je tudi znotraj gibanja samega vodilo do velikih prelomov. Nekateri iz IRE so se želeli združiti s katoliškimi in protestantskimi delavci v skupnem, revolucionarnem boju proti državi, drugi pa so se želeli reorganizirati in reoborožiti, da bi najprej branili katolike, potem pa šli v ofenzivo proti britanski okupaciji ter zahtevali popoln britanski umik z Irske. Pod vodstvom Daithija O’Connailla, Ruairíja Ó’Brádaigha in Seána MacStiofáina je na Severnem Irskem omenjena struja hitro postala dominantna, privlačila pa je tudi veliko mladih rekrutov. IRA se je na dva dela ločila decembra 1969. Delavska stran se je imenovala Official IRA (OIRA), reorganizacijska pa Provisional IRA (PIRA), pri čemer je bila ta precej aktivnejša in se je pogosto predstavljala ter bila tudi v očeh medijev razumljena kar kot IRA. Medtem ko je uradna IRA nadaljevala pot proti socialistični delavski revoluciji, je PIRA vojaško branila boj katolikov na severu. Rešitev in pot k združeni, neodvisni vseotoški Irski so videli v oboroženem boju, ne pa v politiki. Ob tem pa je mimogrede treba tudi poudariti, da je v drugi polovici 20. stoletja na Irskem delovalo še precej drugih, manjših in manj odmevnih republikanskih skupin, ki pa so večinoma ostale v senci Pire. »Najprej moraš imeti vojaško zmago, šele potem lahko ljudi politiziraš. Govoriti, da moraš združiti katoliški in protestantski delavski razred, je sranje.« – MacStiofain Tako je PIRA vzklila kot neposreden odziv na državno nasilje v letih 1968/1969 in kasneje kot nujen odziv na krivice, ki so bile posledica britanske kolonialne nadvlade na Irskem. Najprej je ubirala le nenasilna sredstva za zagotavljanje svobode irskih ljudi, a je pri tem kmalu naletela na oster britanski odziv. Šele nato so se njeni pripadniki odločili za obrambo z orožjem in oktobra začeli s sistematičnim bombardiranjem, do konca leta pa že detonirali 153 bomb, večino v Belfastu in Derryju. Januarja 1971 so izvedli šestnajst bombnih napadov, februarja že osemintrideset, julija pa denimo kar štiriindevetdeset. Tistega februarja je v napadu PIRE padel tudi britanski vojak Robert Curtis, prva vojaška žrtev nacionalističnega nasilja po petdesetih letih. Za IRO prav tako obremenjujoči pa so bili podatki o njenem ravnanju z informatorji, ki so načrte izdajali Britancem. Te je v IRI običajno dočakala smrt, pri tem pa je bil najbolj odmeven primer Jean McConville, vdove in matere desetih, ki jo je PIRA zaradi domnevnega oddajanja informacij ugrabila in ubila leta 1972. PIRA je kljub temu uspešno opozarjala nase in širila svoj domet, med mladimi rekruti pa sta se znašla kasneje odmevna Joe Doherty in Robert Gerard Sands. Bobby Sands je bil rojen leta 1954 v Belfastu in je že zgodaj občutil posledice ostrih ločnic v severnoirski družbi. Pri desetih letih se je njegova družina morala preseliti, ker je bila pod konstantnim pritiskom protestantskih vladnih podpornikov, kar se je kasneje še ponavljalo. Pri osemnajstih je zaradi politične usmeritve Sands izgubil službo v tovarni avtomobilov, kmalu zatem pa se je moral spet seliti. »Bil sem le fant delavskega razreda iz nacionalističnega geta, a represija je tista, ki budi revolucionarni duh svobode.« -Bobby Sands Pod vplivom takšnih in podobnih konfliktov se je Sands leta 1972 pridružil republikanskemu gibanju. V njem si je hitro pridobival ugled, s tem pa tudi pozornost oblasti, zaradi česar je bil ob posedovanju streliva še isto leto aretiran. Naslednja tri leta je preživel v zaporu, po vrnitvi na prostost pa se je takoj spet pridružil PIRI. V problematični soseski Twinbrook v Belfastu je deloval kot aktivist in pogosto pomagal pri razreševanju sporov, ob koncu leta 1976 pa je bil spet aretiran. Tokrat je bil vpleten pri bombnem napadu na veliko pohištveno podjetje, kar je vodilo tudi v strelski obračun s policijo, čeprav mu krivde niso zares dokazali. Po nasilnem zaslišanju in pomanjkljivem sodnem procesu je bil predvsem zaradi posedovanja orožja še s tremi kolegi obsojen na 14 let v zaporu Maze, ki je bil med letoma 1971 in 2000 namenjen prav kaznovanju republikanskih kaznjencev. V zaporu pa je Sands le še pridobival na ugledu. Oblasti je silil v reformiranje kazenskih politik, s svojim pristopom pa si je večkrat prislužil tudi obdobja v samici in je denimo zaradi neposlušnosti že prvih 22 dni v zaporu preživel v celici brez pohištva, 15 dni pa nag. Ves čas je poudarjal, da so on in njegovi sotrpini vojni zaporniki, ne pa kriminalci, kot jih je želela prikazati britanska vlada. »Ne bomo osramočeni ležali tu. Nismo kriminalci, temveč Irci. To je zločin, za katerega nam sodijo.« –Bobby Sands Medtem so Irine sanje o hitri vojaški zmagi, ki bi Britance prisilila v umik z Irske, počasi začele ugašati. Po drugi strani pa so tudi vodje britanske vojske uvideli, da ne napredujejo, to je pripeljalo do skrivnih srečanj med vodji PIRE in britanskih odposlancev za Severno Irsko, kar je februarja 1975 privedlo do začasnega premirja. IRA je najprej verjela, da je to le začetek dolgotrajnega procesa britanskega umika z njihove države, a se je to kmalu izkazalo za preveč optimistično. Kritiki vodstva IRE z mladim Gerryjem Adamsom na čelu so verjeli, da je premirje pogubno za Iro, saj je vodilo do infiltracije britanskih vohunov, aretacij mnogih aktivistov in hudih sporov z borci Official IRE (OIRE). V luči vsega tega je bilo premirje preklicano januarja 1976. Po obdobju premirja je Ira razvila novo strategijo, imenovano dolga vojna. Ta je vključevala reorganizacijo IRE v manjše celice, sprijaznjenje z dejstvom, da bo boj trajal še dolga leta, in povečan poudarek na političnem delovanju skozi stranko Sinn Féin. Zaupni dokumenti iz let 1977 in 1978 kažejo, da je vodstvo IRE britanski vladi takrat ponudilo ponovno premirje, a ga je premier zavrnil, češ da republikanci niso dovolj resni. Iz tega obdobja velja omeniti denimo zasedo Warrenpoint, imenovano tudi pokol Warrenpoint, avgusta leta 1979. Takrat je na meji med Severno Irsko in Republiko Irsko ena izmed brigad PIRE izvedla odmeven gverilski napad z dvema velikima obcestnima bombama, pri čemer je bila prva namenjena konvoju britanske vojske, druga pa okrepitvam, ki so bile poslane na kraj napada. Ubitih je bilo 18 britanskih vojakov, šest pa resno poškodovanih, kar pomeni, da je šlo za najsmrtonosnejši napad na britansko vojsko v času »Težav«, poleg tega pa je PIRA istega dne uspešno izvedla še bombni napad na člana kraljeve družine, lorda Louisa Mountbattena. S tem je armada spet močno opozorila na svoje delovanje, britanske politike pa ni zares omajala. »Nikamor ne prideš, če se boriš z ljudmi, za katere veš, da jih lahko premagaš.« – Joe Doherty V odziv na nadaljevanje britanske politike na Irskem in na nevzdržne razmere v zaporu je 1. marca 1981 Bobby Sands še osem drugih republikanskih zapornikov povedel v gladovno stavko. Med drugim so zahtevali pravico do nošenja lastnih oblačil, do obiskov in do pošte, kar bi jim bistveno izboljšalo življenje v zaporu. Oblasti se zahtevam niso uklonile, popuščal pa ni niti Sands, čigar zdravje je kmalu začelo pešati. V tem času je bil mimogrede izvoljen v lokalni parlament, poleg tega so se po vsej Irski v podporo zapornikom pojavljale delavske stavke in velike demonstracije, kar je dokazovalo njihovo veliko priljubljenost. Dva meseca po pričetku gladovne stavke je sedemindvajsetletni Bobby Sands padel v komo in zaradi posle 2000 dic podhranjenosti kot prvi izmed stavkajočih tudi umrl. Njegovega pogreba se je udeležilo več kot sto tisoč ljudi. Medtem ko so provladni protestanti Sandsovo smrt želeli čim prej pomesti pod preprogo, so drugi hitro prepoznali njen pomen. V naslednjih sedmih mesecih je v gladovnih stavkah umrlo še devet podpornikov IRE. Sčasoma je britanska vlada zapornike vendarle politično priznala in mnoge leta 1998 s sporazumom Good Friday tudi oprostila. Do tja je vodila še dolga in trnova pot, ki pa je v osemdesetih in devetdesetih vse bolj privzemala politična sredstva. Republikanci so se sicer ves čas svojega boja opirali tudi na politične iniciative, a se je šele v kontekstu gladovnih stavk leta 1981 Sinn Fein izoblikoval kot realna politična sila, zahteval pa je enake pravice za nacionaliste, pravične volitve in definiranje mirovne strategije. V poznih osemdesetih in zgodnjih devetdesetih so nato republikanski vodje vse bolj iskali političen dogovor, ki bi vodil v premirje, stranka Sinn Fein pa se je vse bolj ločevala od dejanske IRE. Do resnejšega premirja je prišlo leta 1994, ko se je zdelo, da bo Sinn Fein vključen v politična pogajanja, a je britanska vlada pred tem zahtevala razorožitev IRE. To je privedlo do vnovičnih Irinih bombnih napadov, med katerimi sta najbolj odmevala londonski iz februarja 1996 in predvsem manchestrski, izveden štiri mesece kasneje. Tega, enega največjih v vsem času svojega delovanja, je IRA izvedla ravno, ko je Anglija gostila evropsko prvenstvo v nogometu. Na Corporation Street so trije zamaskiranci detonirali tono in pol težko bombo-tovornjak, največjo v Angliji detonirano bombo po drugi svetovni vojni. Približno uro in pol pred detonacijo je IRA v opozorilo telefonirala raznim medijem, kar je policiji omogočilo, da je v divji akciji kar 75000 ljudi evakuirala iz območja. Bombe kljub temu niso uspeli nevtralizirati in odjeknila je eksplozija, ki je povzročila približno 700 milijonov funtov škode. Več kot 200 ljudi je bilo poškodovanih, umrl pa na začudenje mnogih ni nihče. To je britansko vlado vendarle prisililo, da se pogaja s stranko Sinn Fein, kar je leta 1998 privedlo do dogovora Good Friday. Kljub večkratnem poudarjanju, da se Provisional IRA ne bo nikoli predala, da ne bo odnehala ali sploh predala orožja, dokler ne bo dosežen cilj združene neodvisne Irske, je leta 2005 boj vendarle doživel svoj uraden konec. 28. julija je Seanna Walsh, predstavnik IRE, ki si je nekdaj tudi delil celico s Sandsom, prebral izjavo, s katero je IRA zaključevala svoj oboroženi boj in je vsem enotam zapovedala, da odvržejo orožje. Še istega dne je predsednik Sinn Feina Gerry Adams republikance pozval, naj k cilju združitve Irske pristopajo le Z mirnimi sredstvi. 31. julija 2007 se je Operacija Banner, ki jo je zaznamovala 38-letna britanska vojaška prisotnost na Severnem Irskem, zaključila. Zdi se, da so s tem dnevi pravih »Težav« dokončno mimo. »Težave« so nekateri opisali kot najdaljšo vojno, kar jih je svet videl, kar seveda ne drži povsem, a veliko pove o psihološkem vplivu konflikta na ljudi Severne Irske. Oborožen boj je privedel do smrti 3500 ljudi, med katerimi je bilo kakšnih 1000 pripadnikov britanskih oboroženih sil in 1700 civilistov. PIRA, v kateri se je v 30-letnem obdobju izmenjalo okrog 10000 ljudi, je imela v tem času 300 smrtnih žrtev. V času svojega delovanja je PIRA detonirala 19000 improviziranih eksplozivnih sredstev, torej v povprečju eno na vsakih 17 ur, kar pomeni, da gre res za največjo serijo bombnih napadov v zgodovini. A če se IRA v večini kontekstov omenja kot teroristična organizacija, sama lastnih dejanj nikoli ni razumela kot takšnih. Vendarle je šlo za poskuse strmoglavljenja britanske kolonialne nadvlade, za oborožen upor, za branjenje svobode z uporabo orožja, za gverilsko bojevanje in seveda za vojno. Vsekakor se poraja vprašanje, kako bi na Irsko republikansko armado gledali, če bi njen boj bolj neposredno privedel do jasnih ciljev, torej predvsem do britanskega umika ali irske združitve. Pogosto namreč moralnost dejanj sodimo predvsem po njihovih posledicah, četudi so te posledice dosežene z zelo nasilnimi sredstvi. Pri tem pa torej ni nujno, da vsa teroristična dejanja generirajo več slabih kot dobrih posledic, kar pomeni, da neupravičenost terorističnih dejanj oziroma samo oklicevanje dejanj za teroristična ne sme biti apriorno in je prevečkrat le jezikovno sredstvo političnih ciljev. So torej dejanja, ki kratijo človeške pravice, teroristična, če so na dolgi rok usmerjena v prekinitev nekega drugega, večjega, obsežnejšega kratenja človekovih pravic? Ali pa če sledijo izčrpanju vseh možnih mirnih načinov za rešitev kratenja pravic? Je minimiziranje kršenja človekovih pravic na ta način iz moralnega vidika opravičljiv? Je s tem koncept nasilja in človekovih pravic že preveč relativiziran in lahko to zamaje temelje določenih pravic? »Na Irskem ne bo miru, dokler tuja, zatiralna britanska prisotnost ne bo odstranjena, Irci pa bodo lahko enotno prevzeli nadzor nad lastnimi zadevami in določali lastne usode kot suvereni ljudje, svobodni v umu in telesu.« - Bobby Sands V vsakem primeru je IRA na poti do svojih ciljev pogosto privzemala preveč nasilna in nekontrolirana sredstva, tudi ko ni imela nikakršnih dokazov, da ji bodo ta sredstva pomagala doseči cilj, in tudi ko so bili vpleteni civilisti. Po drugi strani so antiteroristične metode Združenega kraljestva v boju proti IRI večkrat privzele elemente državnega terorizma, v vsakem primeru pa danes načeloma boji za irsko neodvisnost niso več tako ostri in potekajo predvsem na političnem teritoriju. Kljub temu pa v skladu z nekdanjo uporniško filozofijo vendarle vztraja še nekaj manjših skupin, pri čemer sta prominentni predvsem dve, ki sta se že pred leti ločili od PIRE in obe zavračata sporazum Good Friday iz leta 1997 ter nadaljujeta s paravojaško aktivnostjo. Prva se imenuje Continuity IRA, druga, resnejša, odmevnejša in nevarnejša pa Real IRA oziroma danes New IRA. Ta je nastala šele leta 1997, odtlej pa je prevzela odgovornost za večje število bombnih napadov na območju Severne Irske in Anglije. Med temi je izstopal napad v Omaghu, ki je bil nasploh najsmrtonosnejši napad v času Težav, saj je bomba ubila 29 ljudi, poškodovala pa jih je še 220. Člani Nove Ire so s telefonskim klicem sicer predčasno opozorili na napad, a avtomobila-bombe niso uspeli parkirati na načrtovanim mestu pred sodiščem, kar je pomenilo, da so bili ljudje evakuirani na napačno mesto. Po tem napadu, ki ga je ostro obsodila tudi PIRA, je RIRA za nekaj časa odložila orožje, a je kasneje nadaljevala z napadi in je v nekoliko manjšem obsegu aktivna še zdaj. Julija 2012 se je RIRI pridružilo še precej članov drugih skupin, tudi PIRE, kar je spet odprlo novo poglavje v zgodovini irskega boja za neodvisnost, v aktualnopolitičnem smislu pa lahko svoje k dogajanju na Irskem morda dodata tudi Brexit in potencialen vnovičen škotski referendum o osamosvojitvi. Naivno bi bilo verjeti, da bo ogenj irskih sanj o neodvisnosti kdaj zares povsem ugasnil.


Vrtec Galjevica - Program Delo v vrtcu temelji na usmeritvah nacionalnega programa, to je Kurikuluma za vrtce, na skupnih izhodiščih Vrtca Galjevica in na posebnih usmeritvah posameznih enot. V vzgojno učnem procesu vzpodbujamo aktivno vlogo otroka. Pri tem upoštevamo njegove razvojne posebnosti, potrebe in želje. Poudarjen je individualni pristop k otroku. Osnovna dejavnost predšolskega otroka je IGRA. Ta je za otroka najbolj naraven način učenja, odkrivanja sveta in mesta v njem. Delo v vrtcu načujemo tako, da otrokom omogočo spoznavanje in preizkušanje novega in njim še neznanega na vseh področjih dejavnosti, ki jih opredeljuje Kurikulum: matematika, narava, družba, jezik, gibanje in umetnost. Pomemben poudarek dajemo ustreznemu pristopu k počitku, hranjenju, toaleti in drugim vsakodnevnim dejavnostim. Poglobljeno se posvečamo organizaciji in oblikovanju prostora, ki je pomemben dejavnik kvalitete dela v vrtcu. Oddelke prvega starostnega obdobja, v katere so vključeni otroci v starosti od 1 do 3 let; Oddelke drugega starostnega obdobja, v katere so vključeni otroci, stari od 3 do 6 let; Večina oddelkov v našem vrtcu je homogenih, kar pomeni, da so v njih otroci, pri katerih je starostni razpon največ eno leto. Na manjših lokacijah vrtca oblikujemo tudi heterogene oddelke. V šolskem letu 2020/21 je v vrtcu organiziranih 11 oddelkov 1. starostnega obdobja, 2 kombinirana oddelka 2-4 letnik otrok, 3 oddelki 3-4 letnih otrok in 10 oddelkov 2. starostnega obdobja s celodnevnim programom. Znotraj 26 oddelkov jih je 23 homogenih, 2 kombinirana in 1 heterogen oddelek. Homogeni oddelki – v njih se otroci po starosti razlikujejo največ za eno leto. Število otrok je: v oddelku 1. starostnega obdobja najmanj 9 in največ 12 oz. 14* otrok, v oddelku 3–4 letnih otrok najmanj 12 in največ 17 oz. 19* otrok, v oddelku 4–6 letnih otrok najmanj 17 in največ 22 oz. 24* otrok. Heterogeni oddelki – otroci v oddelkih se po starostno razlikujejo od 1 do 3 let. Število otrok je: v oddelku 1. starostnega obdobja najmanj 7 in največ 10 oz. 12*, v oddelku 2. starostnega obdobja najmanj 14 in največ 19 oz. 21*. Kombinirani oddelki – v njih so otroci obeh starostnih obdobij, torej iz prvega in drugega starostnega obdobja. V takem oddelku je najmanj 10 in največ 17 oz. 19* otrok. MOL je na podlagi 17. člena Zakona o vrtcih sprejela fleksibilni normativ pri oblikovanju oddelkov v javnih vrtcih MOL, kar pomeni, da se normativ otrok v posameznem oddelku poveča za največ dva otroka. Glede na trajanje v vrtcu izvajamo: dnevne programe, ki trajajo od 6 do 9 ur. Namenjeni so otrokom od prvega leta starosti do vstopa v šolo. Izvajamo jih od ponedeljka do petka skozi vse leto. Poslovni čas vrtca je 11 ur. poldnevne programe, ki trajajo od 4 do 6 ur. Poldnevne programe organiziramo v skladu s prostorskimi možnostmi vrtca, če je prijavljenih najmanj 12 otrok. V tem šolskem letu izvajamo samo dnevne programe. Življenje otrok v vrtcu se ciljno načrtuje v vsaki hiši Vrtca Galjevica, v skladu z načeli kurikula, preko katerih: Izvedbeni del programov v praksi načrtujemo v strokovnih timih in spremljamo učinke v praksi na hospitacijah, delovnih pogovorih, v pisnih analizah dela. V januarju vsako leto izvedemo evalvacijske roditeljske sestanke, hkrati pa bo v marcu potekalo tudi anketiranje zaposlenih in staršev. V letošnjem letu bomo poglobljeno obravnavali: spodbujanje otrokove samostojnosti in vzgrajnosti na različnih razvojnih področjih ter sistematično načrtovanje vsakodnevnih dejavnosti za bivanje in gibanje na prostem za razvijanje zdravega načina življenja v zdravem okolju, s poudarkom na psihofizičnem zdravju otrok in odraslih v vrtcu, razvijanje pdagoškega pristopa - NTC učenje z igralnimi dejavnostmi, ki še posebej vpliva na nastajanje in utrjevanje možganskih povezav ter spodbujajo mentalni razvoj otroka, spodbujanje etično moralnih vrednot ter krepitev kompetenc strokovnih delavcev za integracijo etike in vrednost v VI ter ozaveščanje in motiviranje otrok za odločanje in obnašanje, ki temelji na etiki, vrednotah in znanju, razvijanje melodike jezika, govornih zmožnosti in bralne kulture razvijanje projektne oblike dela: Vrtiljak obogatitvenih dejavnosti, ki jih vodijo strokovnih delavci v vrtcu z vključitvijo čimvečjega števila otrok v le-te spremljanje in beleženje celostnega otrokovega razvoja, spremljanje in beleženje dnevnega počutja otrok v oddelkih 1. starosti, razvoj dejavnosti "Igraj se mano" v II. starostnem obdobju - ind. potrebe otrok v času počitka. PROGRAM ZA PREDŠOLSKE OTROKE S PRILAGOJENIM IZVAJANJE IN DODATNO STROKOVNO POMOČJO V naš vrtec so vključeni tudi otroci s posebnimi potrebami. Imenovanim otrokom se zagotavlja t.i. dodatna strokovna pomoč, na podlagi odločbe o usmeritvi (otroci v usmerjanju do 31. 12. 2018 skladno z Zakonom o usmerjanju otrok s posebnimi potrebami – 1, 2011) oz. na podlagi individualnega načrta pomoči družini ali zapisnika multidisciplinarnega tima centra za zgodnjo obravnavo (otroci, ki se jim zagotavlja pomoč po 1. 1. 2019 skladno z Zakonom o celostni zgodnji obravnavi otrok s posebnimi potrebami, 2017 - v nadaljevanju: ZOPOPP). Otroci s posebnimi potrebami so vključeni v Program za predšolske otroke s prilagojenim izvajanjem in dodatno strokovno pomočjo, kateri se izvaja znotraj rednih oddelkov vrtca. Program za predšolske otroke s prilagojenim izvajanjem in dodatno strokovno pomočjo otrokom s posebnimi potrebami v od¬delku zagotavlja časovne prilagoditve, prilagoditve prostora in prilagojeno izvajanje področij dejavnosti. V primeru, da strokovni delavci vrtca prepoznajo, da otrokovo funkcioniranje v vrtcu odstopa od tipičnega razvoja, se najprej o tem pogovorijo z otrokovimi starši. Na pogovoru se staršem svetuje obisk pri otrokovem osebnem zdravniku, kateri nadaljuje strokovno obravnavo otroka in po potrebi staršem priporoči obisk v centru za zgodnjo obravnavo (6. člen ZOPOPP). Ko multidisciplinarni tim centra za zgodnjo obravnavo pripravi individualni načrt pomoči družini ali zapisnik, ravnateljica v vrtcu imenuje strokovno skupino za otroka s posebnimi potrebami, katera skupaj s starši otroka, oblikuje individualiziran vzgojno–izobraževalni program. Nosilci imenovanega programa so vzgojitelji v oddelku, medtem ko dodatno strokovno pomoč izvajata vzgojiteljici za dodatno strokovno pomoč (ena je po izobrazbi psihologinja in druga logopedinja). Dodatna strokovna pomoč se skladno z zapisom v individualnem načrtu pomoči družini oz zapisnikom multidisciplinarnega tima izvaja individualno ali v manjši skupini, v oddelku ali izven njega (12. člen ZOPOPP). KAKO OTROCI PREŽIVIJO DAN V VRTCU Vzgojno učno delo poteka preko spontanih in vodenih dejavnosti, ki jih načrtujemo in izvajamo tako, da so usklajene z interesi otrok. Prav tako se dejavnosti povezujejo s kulturo, tradicijo in posebnostmi okolja, ter spremembami v naravi. Vse dejavnosti, katerim je osnova igra kot najbolj naraven način učenja, se prepletajo skozi celoten dnevni program. S primerno ureditvijo prostora in s primerno izbranimi sredstvi otrokom omogočamo ustvarjanje, raziskovanje, pridobivanje različnih izkušenj. Spanje in počitek usklajujemo z življenjskim ritmom, potrebami posameznika in v dogovoru s starši. Otrokom, ki počitka vedno ali občasno ne potrebujejo, omogočamo mirne dejavnosti v skladu s prostorkimi možnostmi. RITEM ŽIVLJENJA V VRTCU sprejem otrok, individualna igra in igra v manjši skupini dejavnosti in igra otrok z različnimi materiali v prostorih vrtca, na terasi, igrišču sprehodi, izleti, obiski različnih kulturnih ustanov spanje, počitek, umirjene individualne dejavnosti, dejavnosti v manjših skupinah dejavnosti in igre v manjših skupinah Dopuščamo, da starši pripeljejo otroka v vrtec kasneje od običajnega ritma prihoda otrok v vrtec, vendar vedno v dogovoru z vzgojiteljico.


Dnevi, ki so pred nami, so v velikem pričakovanju Miklavža. Cel mesec je praznično zasnovan. Otroci, pa tudi odrasli, ki se...


source: fineweb

text: Pozdrav iz dežele presihajočih jezer Tourist-Info-Center:TIC Pivka Kolodvorska 51, 6257 Pivka ++386 5 721 21 80 ob jezeru; ob reki; na podeželju Pivka z okolico je zanimiva mešanica kamnitega Krasa in zelene Notranjske - presihajoča jezera, reka ponikalnica, vrtače in jame na eni strani ter prostrani zeleni gozdovi na drugi strani. Tu najdemo izjemne naravne danosti, saj več kot polovica občine leži na območju Nature 2000. Na Pivškem je kar sedemnajst presihajočih jezer, ki s svojo skrivnostnostjo in nepredvidljivostjo privlačijo ljubitelje narave. Skrivnostne so tudi podzemne kraške jame, ki pa niso odprte za turistični obisk – obiščete jih lahko le z izkušenim jamarjem, po predhodnem dogovoru. Ljubitelji pohodništva in kolesarjenja bodo na Pivškem zelo zadovoljni. V neokrnjeni naravi si bodo spet nabrali moči za nove delovne napore. Lahko se povzpnejo na Sveto Trojico, izpod katere je doma Levstikov junak Martin Krpan, pa na Vremščico, Kršičevec in še na mnoge druge hribe, tudi na Primož, ki je bogat z energetskimi točkami, ki blagodejno vplivajo na telo in duha. Popotniki lahko vandrajo po kraških poljih, kjer vijuga ponikalnica Pivka ali pa se izgubijo v Javorniških gozdovih, kjer lahko z malo sreče, poleg zajčkov, srnic in jelenov srečajo tudi volka in medveda. Pivko in njeno okolico je lepo obiskati v vsakem letnem času. Spomladi, ko vse brsti in vre od življenja, ko so jezera polna in pokrajina živo zelene barve. Poletje na Pivškem ni pretirano vroče, saj vedno blagodejno pihlja, pa tudi Javorniški gozdovi ponudijo prijetno ohladitev. Kakšen turist poleti neuspešno išče jezera, na zemljevidu so, v naravi pa - tam kjer naj bi jezera bila je polno pisanega cvetja in igrivih metuljev. Seveda, saj so jezera presihajoča. Jesen obiskovalce nagradi z osupljivo igro barv v gozdu in na gmajni, ponudi gobe in kostanje in, ja, jezera so spet tu! Tudi pozimi je zabavno; drsanje po zaledenelem jezeru ali le sprehod po umirjeni naravi. In potem, ko je človek prijetno utrujen od zimskih radosti in pivške burje, se je lepo usesti poleg ognja in popiti skodelico toplega čaja, oslajenega bodisi s pivškim medom bodisi s pivškim žganjem. Tudi ljubitelji kulturne dediščine bodo v Pivki našli nekaj zase. Park vojaške zgodovine Pivka postaja prepoznaven muzejsko-doživljajski kompleks, ki nastaja na vojaško strateškem prostoru v Evropi. Na ogled je bogata nacionalna tankovsko-artilerijska zbirka, različne stalne in gostujoče razstave ter najnovejša pridobitev – podmornica Zeta. V kompleksu Parka vojaške zgodovine je možen ogled utrdbe Alpskega zidu na Primožu, ki je bila ena izmed najbolj utrjenih točk ob nekdanji italijansko-jugoslovanski meji. V utrdbi je približno 700 metrov podzemnih rovov, ohranjeni bojni položaji, skladišča streliva in bivalni prostori. Iz Parka vojaške zgodovine vodi na bližnji Šilentabor krožna pot vojaške zgodovine, od koder se odpira čudovit razgled na pivško in košansko dolino. Pozorni obiskovalci bodo odkrili temelje nekdanjega gradu in največje utrdbe na Slovenskem, ki je ob turških napadih dajala zavetje prebivalcem okoliških vasi. Na Šilentabru stoji tudi gotska cerkev svetega Martina s čudovitimi obnovljenimi freskami. Še ena zanimiva učna pot je v vasi Kal - Kamnoseška učna pot . Če obiskovalci želijo, jih na poti spremlja mojster kamnosek in jim zaupa kakšno kamnoseško modrost. Prijazno vabljeni v Pivko!


Kulinarični tečajiNAMEN KULINARIČNIH DELAVNIC Mlajši in starejši ter ljubitelji kulinarike se boste na kulinaričnih delavnicah seznanili z znanji s področja kulinarike ter pripravljanja jedi za domačo uporabo. Delavnice bodo potekale na zelo zabaven in sproščujoč način, v prijetnem okolju učne kuhinje KULT 316, ob prisotnosti odlične, simpatične kuharice, ki vam bo predala svoja znanja in izkušnje iz sveta kulinarike.Vsi vemo, da se kuhinja prične s skrivnostjo recepta in začinjeno kuhinjo. Sledi ustvarjanje in zanimiva kombinacija živil. Na koncu pa se kuharsko ustvarjanje konča s pogostitvijo in z uživanjem ob dobri hrani. TRAJANJE PROGRAMA Tečaji potekajo na BIC Ljubljana, v Centru kulinarike in turizma KULT 316, na Prušnikovi 74, Ljubljana - Šentvid. PRIJAVAUdeleženci se na tečaj lahko prijavite po telefonu 01 / 28 07 609 ali na e-naslov Ta e-poštni naslov je zaščiten proti smetenju. Za ogled potrebujete Javascript, da si jo ogledate. CENA TEČAJA IN PLAČILOCena tečaja je 65,00 evrov (z DDV). Tečaj plačate preko plačilnega naloga UPN na transakcijski račun: SI56 0110 0603 0699 941 vsaj tri dni pred pričetkom tečaja. Obvezno navedite sklicno številko -00 2222. Ob prijavi po e-pošti prejmete podatke za plačilo tečaja.Na tečaj prinesite potrdilo o plačilu. Račun udeležencem pošljemo po pošti. V namen obdarovanja smo pripravili darilne bone v vrednosti enega kulinaričnega tečaja. Bone lahko prevzamete v referatu Medpodjetniškega izobraževalnega centra, ali pa vam jih pošlejemo po pošti. Naročite jih na tel. št.: 01 / 28 07 609 ali po e-pošti Ta e-poštni naslov je zaščiten proti smetenju. Za ogled potrebujete Javascript, da si jo ogledate. ŠT. UDELEŽENCEV Udeleženci na tečajih aktivno sodelujejo, zato je v posamezni skupini največ 10 udeležencev. Udeleženci naj bodo udobno obuti, imajo naj predpasnik ter spete lase. Na tečaju udeleženci dobijo pokrivalo za lase. Naslov tečaja Vsebina tečaja Slike s tečaja Ribje jedi18. maj 2017 - četrtek od 16 do 21 ure Kuharska delavnica zNeli Selan avokadov namaz s svežim lososom na opečenem kruhu ajdov blin s hrenovo peno in prekajeno postrvjo file bele ribe z mlado blitvo in pinjolami v škrniclu Priprava jedi v zelo kratkem času12. april 2017 - sreda od 16 do 21 ure Kuharska delavnica z polnozrnati krekerji s sirnim namazom, svežo kumaro in opečenimi gamberi, zapečene tortilje v pečici, pečena zelejava z mladim krompirjem in svinjsko ribico zavito v panceto, losos v medeni srajčici s sladko zelenjavo. Italijanske jedi15. marec 2017 - sreda od 16 do 21 ure pečeni jajčevci s paradižnikom in mocarelo na posteljici polente in jagodne omake ocvrti kalamariz omako iz pečenega česna in limete domači njoki s pestom in repki kozic pehtranova panna cotta z malinovim prelivom Koruzne jedi15. februar 2017 - sreda od 16 do 21 ure Kuharska delavnica z Neli Selan solatni krožnik s pečenim piščancem, avokadom, češnjevim paradižnikom in hrustljavo koruzno tortiljo pečena polenta s sotirano mlado špinačo in rezino hladnega roastbeefa zabeljena polenta polentina pizza s češnjevim paradižnikom, mozzarello in brokolijem koruzna potica s čokolado Pekoče jedi28. januar 2017 - sobota od 9 do 14 ure ramstek s čilijem, kavo, koriandrovimi semeni in gorčico, mlada solata pekoča cvetačna kremna juha pikantni piščanec v panko drobtinah maslene košarice z jabolčnim čatnijem Kuharska delavnica zPetrom Hvalcem Slani štruklji, Sladki štruklji, Kvašeni štruklji, Pečeni štruklji. Sladke in slane pite Pita s špinačo in češnjevcem, Pita z bučo in korenjem, Pita z jurčki in orehi, Sirova pita, Grška pita, Limetina pita, Rabarbarina pita. Enchilados, Salsa omaka, Quesadilija, Mehiški fižol, Dresingi, Stiky fingers. Postrv s koromačevo - kokosovo omako, Losos z avokadom, Brancin v škartocu, Ribja nabodala s pomarančo, Kozice s pehtranovo omako, Solata nicoise, Čolnički, Sardele v trtnih listih. Kuharska delavnica zPetom Hvalcem Všenat zelje, Blovška kavla, Kostelske hrge, Kozjanska kruhova potica, Šfojaka, Goriški golaž. Ni bil izveden Odprta lazanja, Idrijski žlinkrofi z bakalco, Stufatu, Rženi trganci, Kaneloni z govedino in špinačo, Marelični narastek. Mesne jedi in omake Piščančje prsi z bučnim pirejem, Bearneška omaka, Lonec s puste, Mesno nabodalce s steklenimi špageti, Svinjina s hruškami in gorgonzolo, Sivkina holandska omaka, Papazjanija. Solate in prigrizkiSobota 30. 5. 2015 Kuharska delavnica zDušanom Božičem Kolumbijska solata, Traviški radič s pršutom, Beluši s kolandsko omako, Avokado z radičem, Stebelna zelena z jabolki, Špinača s pomarančami, Norveška solata, Mehiška solata, Sladki korenček v solati, Solata z dimljenimi račjimi prsmi, Porovi zvitki z lososom, Suhe slive v srajčki iz slanine. Krompirjeve jediSobota: 18. 4. 2015 Kuharska delavnica z Dušanom Božičem Krompirjeva enolončnica, Madžarski krompirjev golaž, Rosti krompir s piščančjimi fileji, Krompirjev narastek, Alzaška pojedina, Krompirjeve rolade, Kmečki krompirjev zajtrk, Krompirjevi cmoki s slivami, Krompirjeve hruške, Krompirjeve košarice, Krompirjeva solata z rukolo. Bučne jediSobota: 28. 3. 2015 Bućkin karpacio, Juha iz buč in semen, Štruklji iz buč, Bučni ponvičnik z jogurtovo omako, Bučni narastek s paradižnikovo smetano, Pirini in bučni polpeti s karameliziranim korenčkom, Bučna enolončnica z govedino, Bučni zavitek. Vegetarijanska hranaSobota: 7. 2. 2015 Paradižnikova pogača, Jajčevcev tahini, Zvitki kitajskega zelja, Zelenjavna enolončnica s peteršiljevim pestom, Ohrovtove culice z orehi, Zelenini zrezki s kostanjevo kremo, Zelenjavna kvinota, Ocvrti krompirjev burek Indija, Korenjeva juha s karijem, Kruh in avocado s paradižnikovo kremo. Tematska kuharska delavnicaSobota: 6. 12. 2014 Priprava mesa za karpačo, Piščančje prsi sous - vide, Polnjene piščančje kračke s špinačo, Piščančja rolada z jurčki, Štruklji brez testa, Prosena kaša s suhim sadjem in skuto, Sezonska solata s prelivi (peteršiljev, pesin, sezonski, jogurtov), Creme brulee pasijonka. Hladni bife, hitra in izvirna pogostitev za vaše gosteSobota: 22.11.2014 Angleško pečen roastbeaf z rdečo waldorfsko solato, Vittello tunatta, Dimljena račja prsa s hrenovo peno, Kozje krogljice z orehi, pistacijo in bučkami, Marinirani sušeni paradižniki z mocarelo in baziliko, Frittule s pršutom, kaprami in sardelnim filejem, Sezonska solata z roqefottom, orehi in medom, Rakci v tempuri, Jetrca s slanino, Ocvrta špinača, feta in vlečeno testo Okusi in vonjave po AzijiSobota: 18.10.2014 Govedina po kitajsko z riževimi rezanci, Piščančji satay (Tayland) z basmati rižem, Cesarska riba (Tayland), Sladko kisla omaka, Goveja nabodala z arašidno omako (Indonezija) in basmati riž, Piščančja tikka v voku (Indija) riž, Palačinke z lumpia nadevom (Filipini), Arašidna omaka. Arhiv Kuharskih delavnic Copyright BIC Ljubljana © 2015. Vse pravice pridržane.


text: Atroskopska operacija kolena je operacija, pri kateri smo s pomočjo kamere skozi 2 ali 3 majhne reze odstranili poškodovano tkivo v vašem kolenu. Glede na to, da naredimo pri tem le majhne reze v sklepno ovojnico, je tudi bolečina po taki operaciji bistveno manjša kot pri klasični odprti operaciji. V sklepu smo odstranili okvarjeno tkivo s pomočjo kamere in specialnih inštrumentov. Sam poseg znotraj kolena ni nič manjši kot pri klasični operaciji, je pa za kirurga bistveno bolj zahteven. Po operaciji svetujemo takoj vstajanje in intenzivno krepitev stegenskih mišic, da ne bodo oslabele. Prilagamo tudi program vaj, ki jih izvajajte doma. Čim prej morate doseči polno iztegnitev kolena. Doma si koleno tudi hladite z ledom, v prvih dneh preko tkanine, kasneje lahko tudi z direktno masažo z ledom. 2 dni po operaciji svetujemo kontrolo pri osebnem zdravniku, šive odstranite pri osebnem zdravniku 10.-12. pooperativni dan. Če koleno oteka, svetujemo tudi povijanje z elastičnim povojem podnevi. Nekaj dni po operaciji svetujemo poleg zgoraj naštetega počitek in hojo na krajše razdalje, nato pa postopno vsak dan več. Nič ni narobe, če nekaj dni jemljete tudi tablete proti bolečinam in vnetju (Naklofen, Brufen, Ketonal, Daleron ipd.), Rp dobite poleg odpustnice. Po enem tednu lahko normalno hodite in kolesarite, lahko tudi pričnete z delom, če ni fizično prezahtevno. 2 tedna po operaciji lahko pričnete z vsakim delom in z vsemi športnimi aktivnostmi, če pa ste vrhunski športnik, pa tudi prej, po dogovoru z operaterjem. 4 do 8 tednov po operaciji boste prišli na kontrolo k zdravniku, ki vas je operiral. Če pa vam koleno močno oteka, je toplo, pordelo ali imate druge hujše težave, pa pridite na kontrolo prej po dogovoru z operaterjem! Tudi v primeru dodatnih vprašanj ali pojasnil se obrnite na zdravnika, ki vas je operiral, osebno pred odpustom iz bolnišnice ali kasneje po telefonu! Želimo vam čimprejšnje in čimboljše okrevanje!


Vesoljski teleskop Kepler - 3D-animacija - CL Digitalno učenje MOZAIK Vesoljski teleskop Kepler, vesoljski teleskop, teleskop, Kepler, NASA, planet-lov, planet, Zvezda, vesoljske raziskave, astronomija, geografija Datum izstrelitve: 7. marec 2009 ob 03.49 Kraj izstrelitve: Cape Canaveral, Florida, ZDA Stroški projekta: okrog 600 milijonov USD Orbita: okrog Sonca Obhodni čas: 372,5 dneva Premer glavnega zrcala: 1,4 m Z vesoljskim teleskopom Kepler NASA išče Zemlji podobne eksoplanete, na katerih bi lahko bilo življenje. Teleskop preučuje predel neba z več kot 100.000 zvezdami v ozvezdjih Laboda in Lire. Če okrog zvezde kroži planet in je orbitalna ravnina planeta primerna, je teleskop zmožen zaznati prehod planeta čez zvezdo. Zaradi prehoda se navidezna svetlost zvezde rahlo zmanjša, kar zmore zaznati zelo občutljiv niz detektorjev. Zbrani podatki lahko razkrijejo informacije o planetu, na primer njegovo velikost, oddaljenost od matične zvezde in obhodni čas. S to metodo letno odkrijejo več sto eksoplanetov. Orbita okrog Sonca vesoljski teleskop Teleskop kroži okrog Sonca z zaostankom za Zemljo in stalno preučuje isto območje v ozvezdjih Laboda in Lire. Sonce obkroži v 372,5 dneva, medtem ko ga Zemlja obkroži v 365,25 dneva. Teleskop je postavljen tako, da senčnik nenehno ščiti optični sistem pred Soncem. senčnik - Sistem za senčenje, ki preprečuje, da bi sončna svetloba moteče vplivala na teleskop. Daljša stranica mora biti obrnjena proti Soncu. To omogoča posebna zasnova sonde: zaradi pritiska Sončevega vetra je sistem v ravnovesju, takrat ko je senčnik v pravilnem položaju. zaznavna elektronika niz detektorjev - Na njegovo konveksno površino pada nepopačena svetloba s konkavnega glavnega zrcala. Meri drobne spremembe navidezne svetlosti zvezd, kar lahko razkrije, ali okrog njih krožijo planeti. glavno zrcalo Iskanje planetov Navidezna svetlost zvezde se zmanjša. Ko opazovano zvezdo preide planet, se njena navidezna svetlost rahlo zmanjša, kar zmore zaznati zelo občutljiv niz detektorjev. Zmanjšanje svetlosti je izredno majhno. Primer: če gre planet velikosti Zemlje mimo zvezde velikosti Sonca, se svetlost spremeni približno toliko, kot če gre bolha mimo žarometa avtomobila. glavno zrcalo - Sferično zrcalo premera 1,4 m, ki vpadno svetlobo odbija v detektor. korekcijska leča - Schmidtova leča, katere posebna oblika popravlja sferične aberacije glavnega zrcala. Svetloba vstopa v teleskop skozi korekcijsko lečo. Posebna oblika te leče popravlja sferične aberacije glavnega zrcala. Glavno zrcalo je sferično zrcalo, ki odbija vpadno svetlobo v detektor. Svetloba pada na konveksno površino detektorja brez popačenja. Detektor zazna spremembe navidezne svetlosti zvezd, kar lahko razkrije, ali okrog njih krožijo planeti. Z vesoljskim teleskopom Kepler NASA prvenstveno išče Zemlji podobne eksoplanete, na katerih bi lahko bilo življenje. Teleskop so v vesolje izstrelili 7. marca 2009. Kroži okrog Sonca z zaostankom za Zemljo in preučuje razmeroma majhno območje neba. Obhodni čas teleskopa je 372,5 dneva, obhodni čas Zemlje pa je 365,25 dneva. Teleskop je postavljen tako, da senčnik nenehno ščiti optični sistem pred Soncem. Svetloba vstopa v teleskop skozi korekcijsko lečo. Posebna oblika te leče popravlja sferične aberacije glavnega zrcala. Glavno zrcalo je sferično zrcalo, ki odbija vpadno svetlobo v detektor. Svetloba pada na konveksno površino detektorja brez popačenja. Teleskop hkrati preučuje predel neba z več kot 100.000 zvezdami v ozvezdjih Laboda in Lire. Če okrog zvezde kroži planet in je orbitalna ravnina planeta primerna, je teleskop zmožen zaznati prehod planeta čez zvezdo. Zaradi prehoda se navidezna svetlost zvezde rahlo zmanjša, kar zmore zaznati zelo občutljiv niz detektorjev.


V hotelu nad Palermom smo prenocili, mesto pa smo izpustili.


source: CulturaX

text: Garmin nüvi 200 - dodatna oprema - mobile.si 9,6 cm x 7,1 cm x 2 cm Garmin je na CeBITu predstavil nov osebni GPS navigator, primernen za vsak žep - nüvi 200. nüvi 200 vam v elegantnem, izjemno tankem ohišju ponuja vse možnosti vgrajenih avtomobilskih navigacij po dostopni ceni. Z uporabo na dotik občutljivega zaslona lahko enostavno nastavite pot do restavracij, hotelov in naslovov... nüvi vam bo do cilja samodejno nastavil pot in vas usmerjal z grafičnimi in glasovnimi napotki v slovenskem jeziku. nüvi 200 ima prednaloženo kartografijo ene evropske regije. Kartografske podatke ureja NAVTEQTM, vodilno svetovno podjetje na področju digitalne kartografije. Na nüvi 200 lahko naložite tudi podrobno cestno karto Slovenije, Hrvaške in Bosne - AdriaRoute. V osnovnem kompletu dobite nüvi 200, prednaloženo cestno karto ene evropske regije City Navigator NT, vakuumski nosilec, 12V napajalni kabel, disk za na armaturo in navodila za uporabo. • Elegantno, izjemno tanko ohišje – enostavno ga pospravite v žep • Samodejni izračun poti in turn-by-turn navigacija z zvočnimi napotki v slovenščini • Svetel, na dotik občutljiv QVGA TFT zaslon z diagonalo 3.5" (9 cm) in ločljivostjo 320 x 240 pikslov • Prednaložena kartografija ene evropske regije • Vgrajen potovalni komplet vsebuje pregledovalnik slik, svetovno uro, pretvornik valut in merskih enot ter kalkulator • Reža za SD pomnilniške kartice • Garmin LockTM - napravo lahko zaklenete, za odklepanje potrebujete PIN • Različne ikone vozil na strani Karta – uporabnik si lahko izbere različna vozila za svojo ikono; veliko različnih vozil je na voljo na spletni strani http://www.garmin.com/vehicles/ • Izbirate lahko med 3D pogledom na karto ali 2D pogledom iz ptičje perspektive • Velikost: 9,6 cm x 7,1 cm x 2 cm • Teža: 148 g • Vgrajena polnilna litij-ionska baterija • Trajanje baterije: 4 – 5 ur, odvisno od uporabe • Vakuumski avtomobilski nosilec omogoča preprosto namestitev • Poenostavljeno priključevanje na PC, podobno kot pri digitalnih fotoaparatih; uporabljen način USB Mass Storage za dostop do internega pomnilnika ali pomnilniške kartice SD* • Z uporabo programa POI loader (na voljo vam je brezplačno na www.garmin.com) lahko uporabniki nastavijo bližinske alarme za cone šol, prometne radarje...*


text: - vir: Lea Tina Maze in Andrea Massi: On se mora ohladiti! Naveza Maze-Massi je trenutno najbolj uspešen športni tandem, a hkrati tudi nadvse vroče zaljubljen par, ki jima nekateri, ki so jima precej blizu, pripisujejo strast, ki meji že na norost, kakršna je bila doslej poznana le iz romanov ali filmov. O svoji zasebnosti je parček doslej molčal, po novem jo je pripravljen deliti z javnostjo za določeno vsoto denarja – ki bi ga, kot poudarja, podaril v dober namen. A verjetno si bosta za to vzela čas šele po koncu sezone, ki je Tino ustoličila na prestolu največje smučarske zvezdnice – o katerem bi, roko na srce, brez njenega dragega Andrea po vsej verjetnosti lahko le plaho sanjala. Kot bi o takem materialu za obdelavo, kot je Tina, lahko samo fantaziral tudi on ... Več v reviji Lea!


Hondrostrong - Informacijska služba o prehranskih dopolnilih - Slovenija Hondrostrong u> dodatek za bojevanje bolezni sklepov (artritis, artroza, osteohondroze). Posebna formula, ki temelji na izvlečki, kondroitin in glukozamin odpravlja simptome in vpliva na vzrok. V 10 dneh aplikacije izboljšuje krvni obtok, obnavlja poškodovane hrustanca, [...]


mag. Miro Pušnik, direktor Centralne tehniške knjižnice Univerze v Ljubljani (CTK), ki je osrednja slovenska organizacija za konzorcijsko nabavo in upravljanje konzorcijev mednarodne znanstvene literature s področja znanosti in tehnologije v Sloveniji;


- predstavniki Vlade Republike Slovenije,


Delavnica Umetnost pospravljanja | Svetloba.si Kdaj: 10. marca 2018 ob 11:00 ZAVOD VEČERNA ZARJA, UL. BRATOV UČAKAR 80,, Ljubljana Prispevek: 99 eur Spadate tudi vi med ljudi, ki bi radi pospravili pa ne veste kje začeti, ste kdaj pospravljali kot nori, nato pa ugotovili, da je bil vaš dom še prehitro poln navlake, se ne znate in ne zmorete ločiti od stvari. POSPRAVLJANJE ni zgolj prelaganje stvari v predale in omare, ampak je bistvenega pomena odpravljanje NEREDA, NAVLAKE IN STVARI, KI NAM NE SLUŽIJO VEČ. S tem ko se znebimo odvečnih stvari in pospravimo nered, počistimo tudi svoj notranji jaz. Medtem ko urejate svet okoli sebe, se odvijajo enake spremembe tudi znotraj vas. S spreminjanjem svojega doma odpirate tudi nove možnosti zase, naredite prostor novemu v vašem življenju, novim ljudem, novim odnosom, novim stvarem, novim priložnostim. 1. KAJ JE NERED - ZAKAJ KOPIČIMO NAVLAKO - PSIHOLOŠKI VZROKI DA SE NE MOREMO LOČITI OD STVAR 2. GLAVNE NAPAKE PRI POSPRAVLJANJU 3. GLAVNA PRAVILA POSPRAVLJANJA 4. USPEŠNE METODE SHRANJEVANJA Delavnica traja 5 ur Ulica Bratov Učakar 80, Ljubljana, Koseze ZAVOD VEČERNA ZARJA, jelkaklun@gmail.com, 040203928 Prijava na dogodek | Delavnica Umetnost pospravljanja Lokacija | ZAVOD VEČERNA ZARJA, UL. BRATOV UČAKAR 80,, Ljubljana Harmonizacija bivalnega okolja - energijsko čiščenje prostora


3. KOT SO RASTLINSKI MATERIALI NA SANITARNEM NAPKINU?


Dragić v svojem elementu, naturalizirani Randolph na koncu postal junak - siol.net sobota, 2. 9. 2017; 22.30 Osveženo: 2 leti, 11 mesecev Po zmagi Slovenije nad Finsko z 81:78 Nora in za ljubitelje košarke izjemno razburljiva tekma med Slovenijo in Finsko. Ena žoga je odločala in na veliko veselje slovenske reprezentance je zmaga pristala v slovenskih rokah. Anthony Randolph je v zaključku odigral pomembno vlogo, potem ko se je pred tem lovil. Spet je bil izvrsten Goran Dragić. V prvem polčasu je dosegel 24 točk, nato pa dobil dodatnega čuvaja. "Zdaj na masažno mizo in na pivo," je po zmagi povedal kapetan Dragić, ki se je s soigralci približal drugemu delu evropskega prvenstva v Istanbulu. Dvorana Hartwall je bila spet nabito polna, dva finska navijača pa sta pred tekmo hodila po tribuni in slovenske privržence košarke dražila s transparentom, na katerem je pisalo Finska : Slovenija 87:61. A se je na koncu izkazalo, da je bila tekma bistveno bolj razburljiva in izenačena. Selektor Igor Kokoškov je začel z nekoliko višjo postavo. Za razliko od prve tekme je namesto Klemna Prepeliča v ogenj sprva poslal Vlatka Čančarja, njemu ob bok pa dal kapetana Gorana Dragića, Luko Dončića, Eda Murića in Gašperja Vidmarja. Dragić letel po parketu in se v prvem polčasu ustavil pri 24 točkah Finci v prvem polčasu niso našli protiorožja za razpoloženega Dragića. Foto: Vid Ponikvar Pri Fincih je njihov čudežni deček Lauri Markkanen, ki je Francozom natresel 22 točk, začel na klopi. Z agresivnim pokrivanjem so slovenski košarkarji skušali ponagajati tekmecu že na njihovi polovici. Do 12:5 je ta obramba delovala, nato pa je postala luknjasta, saj so bili Finci pri vseh metih praktično odprti. Po trojki Salina so ob koncu prve četrtine izenačili na 22:22, nato po točkah še enega slovenskega znanca Teemuja Rannikka zadnjič v prvem polčasu povedli pri 33:31. Slovenska ekipa se lahko zahvali kapetanu Dragiću, ki je imel spet simultanko, da je slovenski voz le potegnil. Ko ga je Slovenija potrebovala, je bil tam. Kar 24 točk je dosegel v prvem polčasu. Ko je odšel na zaslužen počitek na klop, mu je približno 300 slovenskih navijačev skandiralo "Gogi, Gogi ...", Finci pa so ob tem ploskali, saj so mislili, da se navijači derejo "Suomi, Suomi ...", kar pomeni Finska, Finska. Finski dvojni zid pred Dragića, gostitelji so se razleteli Razigral se je finski čudežni deček Lauri Markkanen, ki je Slovencem natresel 24 točk. Foto: Vid Ponikvar Gogi je bil kapetan v pravem pomenu besede. S svojim pristopom je dvignil še preostale in ob polčasu je Slovenija vodila z 52:42. Prav tako je zadel edini slovenski trojki, medtem ko jih je celotna ekipa metala 2/10, medtem ko so bili Finci že pri devetih zadetih metih izza črte 6,75 metra. Prvi mož stroke na finski klopi Henrik Dettman je na člana Miami Heat postavil dvojni zid in mu onemogočil, da je še naprej igral igro, ki je v prvem delu spravljala v obup domače navijače. "Drugi polčas sem se komaj premikal. Zdaj se je treba dobro najesti, oditi na masažo, malce raztegniti in jutri v nov boj. Finci so v drugem polčasu dobro branili pick'n'roll. Imeli smo nekaj odprtih metov, ki jih nismo zadeli," se je Gogi dotaknil tesnejšega finskega pokrivanja. Randolph od tragične osebe do junaka Akcija, ki je bila ključna na tekmi, potem ko je Anthony Randolph ukradel žogo Markkanenu in zabil za zmago z 81:78. Foto: Vid Ponikvar Ker preostali kreativci na čelu z Dončićem (met iz igre 3/10, sicer pa je tekmo končal pri 8 točkah in 8 skokih) niso bili razpoloženi, se je to hitro poznalo v fazi napada, saj so Slovenci v šestih minutah in 37 sekundah zadeli le štiri točke in dopustili Fincem, da so se po kanonadi trojk vrnili v igro za zmago. Tako kot na prvi tekmi proti Franciji je tudi tokrat blestel finski čudežni biser Markannen, ki se je na koncu zaustavil pri 24 točkah in sedmih skokih. Dragić je na drugi strani šestnajst minut čakal, da se je spet vpisal med strelce in najprej zadel za 75:72, nato pa utišal dvorano, ko je z 29. točko spet popeljal Slovenijo v vodstvo (79:78). Američan Anthony Randolph je imel zatem priložnost, da bi Slovencem olajšal zaključek, a je zgrešil oba prosta meta. Na veliko veselje se je naturalizirani košarkar oddolžil vsem Slovencem, ko so imeli Finci napad za zmago. Ukradel je žogo Markannenu in nato v protinapadu zabil žogo v koš za končnih 81:78. Na masažno mizo in na pivo Foto: Vid Ponikvar "Zmagali smo, to je najbolj pomembno. To je ekipna zmaga. Ko je bilo težko, smo stopili skupaj. Naša obramba je odločila. Vem, da so zadeli nekaj težkih metov. Vendar je bila obramba tista, ki nas je popeljala do zmage," je po tekmi povedal Randolph. "Huh, težka tekma. Čustvena tekma. Finska je dobra ekipa, kar so pokazali tudi proti nam. V prvem polčasu smo bili pravi, v drugem smo igrali ok. Obramba je bila dobra, vendar so Finci zadeli nekaj težkih metov. Zadeli so 14 trojk, kar je veliko. Ko so bili v naletu, so zadevali z vseh strani. Vesel sem, da smo stopili skupaj in pripeljali tekmo do konca. Zdaj smo praktično že v Istanbulu. Čaka nas zelo pomembna tekma z Grki, ki so izgubili proti Franciji. Zdaj pa na masažno mizo in na pivo, da se dobro regeneriramo," se je Gogi zasmejal. Slovenija : Finska (81:78) Dvorana Hartwall, gledalcev 12.000, sodniki: Glišić (Srbija), Kalpakas (Švedska), Yilmaz (Turčija). * Skoki: Slovenija 38 (28 + 10), Finska 39 (29 + 10).* Osebne napake: Slovenija 18, Finska 26. Vas zanima več iz te teme? Anthony Randolph Goran Dragić EuroBasket 2017


Medijsko Središče Mestne Uprave | Kranj | Stran 91 Prikazujem: 541 - 546 Enoto vrtca Žabnica v Gasilskem domu Žabnica obiskuje zadnja generacija otrok Z današnjim dnem se zaključuje vpis otok v javne vrtce in vrtce s koncesijo na območju Mestne občine Kranj za šolsko leto 2017/2018. Letos je tudi zadnje leto, ko trenutno skupno 23 otrok obiskuje enoto vrtca v Gasilskem domu Žabnica, ki je bil že leta 2011 predstavljen le kot začasna enota. Novih generacij otrok ta enota ne bo sprejela, za skupno osem otrok, ki bi z novim šolskim letom to enoto še ... Boštjan Trilar pospremil odprtje Fajdigove ambulante, ki je že sprejela prve up ... Obvestilo Upravne enote Kranj: Gradbeno dokumentacijo iz 2006 bodo izločili Upravna enota Kranj bo pričela z izločanjem dokumentarnega gradiva za področje gradbenih zadev, v katerih so bila gradbena dovoljenja izdana v letu 2006. Izločeni bodo gradbeni načrti individualnih gradenj, tipskih stanovanjskih in drugih objektov z izjemo načrta arhitekture. Vse zainteresirane lastnike, ki bi želeli prevzeti gradbeni načrt, pozivajo, da najkasneje do 1. maja 2017 pošljejo vlogo s ...


source: wikipedia

text: 1723 (MDCCXXIII) je bilo navadno leto, ki se je po gregorijanskem koledarju začelo na petek, po 11 dni počasnejšem julijanskem koledarju pa na torek. Dogodki 1. januar Rojstva 17. februar - Tobias Mayer, nemški astronom, matematik, kartograf, fizik († 1762) 22. marec - Lovrenc Bogović, gradiščanski (hrvaški) pisatelj in franciškanski menih († 1789) 13. junij - Giovanni Antonio Scopoli, italijanski naravoslovec († 1788) 16. junij - Adam Smith, škotski ekonomist, filozof († 1790) 1. julij - Adam Ferguson, škotski filozof in zgodovinar († 1816) 10. julij - sir William Blackstone, angleški pravnik in filozof († 1780) 1. september - Miura Baien, japonski konfucijanski filozof in ekonomist († 1789) 8. december - Paul-Henri Thiry, baron d'Holbach, nemško-francoski filozof, enciklopedist († 1789) - Števan Küzmic, madžarsko-slovenski pisatelj, prevajalec, učitelj, zalsko-šomodski dekan († 1779) Smrti 25. februar - sir Christopher Wren, angleški astronom, matematik, arhitekt (* 1632) 21. avgust - Dimitrij Cantemir, moldavski državnik in pisec (* 1673)


text: Jošt Drašler: Dnevnik z vtisi iz ... - Centralala Foto: Barbara Kukovec Basist in improvizator Jošt Drašler se je skupaj z britanskim violinistom in improvizatorjem Benedictom Taylorjem v mesecu septembru mudil na krajši turneji v Veliki Britaniji. Skupaj (ter enkrat v triu s klarinetistom Tomom Jacksonom) sta nastopila v znanih londoskih placih za eksperimentalno glasbo, v Hundred Years Gallery, IKLECTIK in v Arch 1 ter v prostoru At the Coach House v Brightonu. Na vseh koncertih sta se srečevala z v Angliji delujočimi improvizatoricami in improvizatorji različnih generacij. Obenem sta v Londonu nastopila tudi na znameniti radijski postaji Resonance.fm. Tule je njegov dnevnik s pričujoče turneje... Na letališču Stansted sem, popolnoma zmeden z novim pametnim telefonom v roki, pristal ob 23.30. Sledeč nosu, ker druge možnosti pač nisem imel, sem začuda uspel za las ujeti avtobus številka A9, ki vodi do stadiona West ham, kjer me je – začuda brez viole v roki – čakal Benedict. Odpeljala sva se do Forest Gate-a, kjer domuje. Brez zadržkov se je »adaptacija« na novo okolje nadaljevala. Po treh vrčkih se oba odpraviva spat. Po angleškem zajtrku jo mahneva do centra. Bojda v Nacionalni galeriji razstavljajo francoske impresioniste. Na srečo ni bilo gneče (razen pri Van Goghovih sončnicah) pa tudi Cezanneovih del še nisem videl in, bogme, res so impresivna. Bil je petek in otočani jo po službi ne glede na status ucvrejo na pivo. Med sprehodom, dolg je bil kakih 7 km, do Hundred Years Gallery se je trlo belih ovratnikov, ki so stoje srkali pred nabito polnimi pubi. Pred koncertom pojeva zajeten vietnamski obrok in vstopiva v klub. Takoj opazim prijetnega možica za šankom, ki mi poda roko in izroči kontrabas (uporabljal sem ga v času turneje po otoku). Kasneje se izkaže, da je programski direktor prostora in anarhist in še Škot zapovrh. Stopnice vodijo do kletnega prostora, ki je koncertno prizorišče in galerija obenem. Koncert se je začel točno. Vstopnina je bila za vse brez izjem enaka. Nastopil je band, ki je pred kratkim posnel zgoščenko, vsaj tako ga napove basist Pierpaolo Martino. Začeli so Steve Baresford, Pierpaolo in vrhunska bobnarka Valentina Magaletti. Kasneje se jim pridružita Adrian Northover in N.O. Moore. Muzika, ki so jo izvajali, je v meni vzbudila neverjetno zanimanje. Mehko pulziranje ritem sekcije z občasnimi ekscesi »solistov« je v kontinuirani maniri ustvarjalo vedno nove in nove teksture in to na neverjetno uravnotežen način. Ob tem se bobnarka ni »klišejsko« odzivala na vse mrgoleče impulze kolegov in jim skušala dinamično parirati, marveč je vztrajala pri svojem mezzopiano drobljenju. Izjemen koncert. V publiki nas je bilo okoli deset, med drugim tudi Adam Bohman, ki ga je bilo prav ganljivo opazovati, kako navdušeno je aplavdiral in potem tekel na zadnji bus, ki ga je odpeljal v uro in pol oddaljeni South London, kjer živi. Po angleškem zajtrku in dopoldanskem počitku se okoli 14. ure odpraviva v center. Pri Waterloo bridgeu srečava Johna Malkovicha, nekaj pojeva in peš do Hundred Years Gallery na koncert. Igrava v imenitni družbi dveh starost (John Russell in Matthew Hutchinson) in glasbenikov najine generacije (Cath Roberts, Andrew Lisle, Rachel Musson). Po približno enournem privajanju na »izposojen« kontrabas se koncert začne. Prednost dobijo starejši. John Russell je še vedno v izjemni formi (pa ne tisti, ki ima opravka z vsebino) in to je lepo demonstriral. Vstopila sta po angleško, takoj v snov, jo prijeti in od tam naprej vztrajati do konca. Za njima sva nastopila midva v duu. Igrala sva približno 25 minut, tako kot vsi ostali nastopajoči na dogodku. Občutek je bil dober. Kontrabas se je dodobra začel uigravati. Menjava inštrumenta zna biti navdihujoča reč ... Trio za nama je igral udarno in glasno v čuječi maniri. Po bisu smo pospravili in odhiteli po stopnicah gor na pivo in čik. Graham je rekel, da je bas lepo zvenel in ko sem ga vprašal, ali bi potreboval kaj novcev za najem, je odvrnil, da ne, da je anarhist. Ko ponovno pride v Slovenijo, mu pač vrnem uslugo. Tak je dogovor. Kljub ne preveč dobremu obisku dogodka, vsi zadovoljni in srečni. Zdi se, da nov obraz (kar upam, da pomeni tudi svež zvok) pri otočanih vzbudi pozornost. Vsaj po pogovorih sodeč je tako. Vse jih zanima. Od kod? Zakaj? Kako to? No, ko povem, da prihajam iz Slovenije, praviloma vsi zastrižejo z ušesi, češ da so že slišali za tamkajšnjo majhno, a dejavno in zdravo sceno. Vsi poznajo Jazz Cerkno denimo (Rachel je tam igrala letos). Tokrat jo brez angleškega zajtrka pičiva direktno v prostore radia Resonance.fm. Sprejme naju možic Ivor Kallin, s katerim v nadvse sproščenem vzdušju uro in pol kramljamo, poslušamo, igramo. Predvaja se nekaj najinih svežih in malo manj svežih reči, na »menu« pa pride tudi kaj, kar naju v zadnjem času glasbeno vznemirja. Tonski mojster naštima mikrofone in gremo. Brez tonske direktno v eter. Med drugim predvajam tudi Za v razrez Olfamoštva. Tonski mojster in Kallin nad navdušena, ko povem, da sem član. Aha, še nekaj. Vsi glasbeni zanesenjaki v Londonu poznajo Širom. Tom Jackson naju že čaka v pubu, do katerega pešačiva dobrih 10 minut. Podkrepljeni počasi odidemo do prizorišča z imenom IKLECTIK, kjer se je odvijal mini CRAM festival (CRAM je glasbena založba, ki jo vodi Benedict, in večkrat na leto organizira koncerte po Londonu). Dvorana je perfektna, z visokim lesenim stropom. Na oko sprejme kakih 200 obiskovalcev. Zgleda tako kot kak velik prenovljen skedenj. Začelo se je s performansom (Neil Luck in Adam de la Cour). Tap dance, objekti, govor, miza. Vse to na komičen način komentira ujetost v zanko absurda vsakdana. Improvizirano. Sveže. Nadaljevali smo mi trije. Pred koncertov dvignem »action«. Prava poteza. Prvič s Tomom v manjši formaciji. Včasih steče, kdaj pa tudi ne. Tokrat je steklo. IKLECTIK ima res dobro akustiko. Steve Beresford in Blanca Regina sta zaključila. Nikoli ne bom pozabil tistih nekaj akordov, ki jih je zaigral na koncu, kot tudi ne tega, kar mi je rekel po koncertu ob stisku roke pred vhodom. Malo publike, veliko vsebine. Po koncertu Blanca pristopi in pove, da pozna Sonico in Briclja. Po angleškem zajtrku, ki je bil tokrat res obilen, sva odrinila s podzemno v center do galerije Tate Modern. Tam imajo Rothko room, ki je pustil močnejši vtis kot razstava na Dunaju. Tudi Monet je vsekal. V Brighton se odpeljeva z vlakom in ob prihodu naju na tamkajšnji železniški postaji že čaka organizator dogodka, s pločevinko v roki. Medtem ko hodimo do koncertnega prostora (At the Coach House), se dobesedno zaletimo v protestno povorko LGBT gibanja, ki poteka navdušujoče mirno. Za Brighton bi si po pričevanjih bilo vredno vzeti več časa. Nisva ga imela. Na hitro pojest in igrat. Začela je Dolly Turing, ki je v svoj iskren, ezoteričen, a nepretenciozen nastop vpletla marsikaj, vključno z neverjetno nalezljivim spontanim smehom. Nadalje sta nastopila domačina, starosta Gus Garside – čigar kontrabas sem si izposodil ob tej priložnosti — in Paul Morgan. Elektroakustični minimalizem s počasi raztapljajočim se droneom, potisnjenim v ozadje. Nazadnje midva. To pot sva imela na voljo 40 minut, če sva hotela v London še isti dan. Vseh štirideset sva izkoristila. Morda odločitev, da igram Gusov bas, ni bila najbolj modra. Pot nazaj je bila dolga, zato sva si jo krajšala. Po opoldanskem angleškem zajtrku, ki sva ga delila s Tomom, smo peš vandrali po parku v bližini. Po kakih dveh urah se ulije in nas pošteno namoči. Vseh detajlov ne pomnim, vem samo, da se na neki točki znajdemo pred Benedictovim vhodom. Preoblekli smo se in počasi odšli proti naslednjemu prizorišču. Arch 1. Na poti do kluba poberemo Daniela Thompsona. Tom se poslovi. Ko vstopimo, nas sprejme dobro razpoloženi temnopolti gospodič. Iz zvočnikov se sliši muzika šestdesetih. Nad zvočniki se občasno zasliši vlak, ki vozi eno nadstropje više. Začela sta Ute Kanngiesser in nekdo na ventilatorju in kontaktnem mikrofonu. Potem sva nastopila midva. Obokan strop je obema ustrezal. Set je bil spet dolg 30 minut. Za nama sta igrala Emil Karlsen na bobnih in Daniel Thompson na kitari. Danov ton in pristop premore neverjetno jasnost, a tudi bobni niso bili od muh. Po koncertu me je Ute opomnila, da sva že igrala, in sicer v Ljubljani na delavnici na Neposlušnem leta 2014.


text: Svet24.si - Preobrat, ključni obremenilni dokazi v zvezi z večmilijonskim poslom ostajajo v spisu 19. Sep 2020, 08:35 Trending gasilec-junak koronavirus covid-19 ukrepi aleš-hojs maske roadtrip epidemija jelko-kacin nijz tomaž-gantar policija okužba roadtrip2020 christian-brueckner Preobrat, ključni obremenilni dokazi v zvezi z večmilijonskim poslom ostajajo v spisu 0 15. May 2019, 20:52 Posodobljeno: 20:57 / 15.5.2019 Niso kršili zasebnosti Ob začetku sojenja je ljubljansko okrožno sodišče na zahtevo odvetnikov iz kazenskega spisa izločilo, kot je poročal POP TV, ključno obremenilno dokumentacijo, vključno z elektronsko korespondenco med zaposlenimi v bolnišnici in ISS, češ da je bila pridobljena s kršitvijo človekovih pravic. Tožilstvo je vložilo pritožbo in višje sodišče mu je pri tem potrdilo ter ocenilo, da bolnišnica ni kršila zasebnosti Kramarjeve, ko je pobralo korespondenco z njenega službenega strežnika. Ponovitev postopka? korupcija-v-zdravstvu javna-naročila elektronska-komunikacija Slovenski kmet od sedenja na traktorju z bolečinami v hrbtenici in povešenim trebuhom 07:57 Aleš Hojs ostaja minister za notranje zadeve, s podporo je zadovoljen 07:29 Horoskop za soboto, 19. septembra 07:24 Dekan fakultete za turizem osumljen goljufij 07:12 Zaradi nespametnih priporočil NIJZ v šolah ogromno odpadne embalaže 21:50 Vzgojiteljem v vrtcih in učiteljem do 6. razreda mask ne bo potrebno nositi 21:21 Ali perilo po pranju še zmeraj smrdi? 21:20 FOTO: Protestniki med interpelacijo z baklami obkrožili parlament 20:50 VIDEO: Duet za ljubitelje pozitivne glasbe 20:25 »Ta šov bo zabavna anekdota za vnuke« Slavno kuhinjo je morala zapustiti Tanja Pirc 20:05 Ogorčenje: za dolgotrajno oskrbo 4,2 milijona manj


"Črkobralstvo" je beseda, ki se je uveljavila v zadnjih par letih. Nanaša se na dobesedno, brezidejno, mehanično branje predpisov. Na površini izraz pejorativno označuje neinteligenten pristop k "nerazlagi" pravne norme. Tak pristop je značilen za nižje državne uradnike; njim se niti ne ljubi širše razlagati pomen določenega "reglca", niti tega zvečine niso sposobni. Laže jim je to pravilo, brez misli, v vsakdanji uradniški praksi le "črkobralsko" aplicirati (udejanjati). Vrste pravne interpretacije so dobesedna (gramatikalna), teleološka razlaga po namenu norme, sistemska (v sistemu drugih norma npr. zakonika) itd. Vse to so tehnike, ki so značilne za evropski pravni sistem, se pa radikalno razlikujejo od anglo-saksonskih v sistemu common-law. Uradniki (tudi sodni) se, kot je to pokazal primer Vaskrsić (spodaj), sploh ne ozirajo na morebitne škodljive, včasih prav katastrofalne posledice. To ima opraviti z zoženo pristojnostjo uradnikov, pa seveda predvsem z njihovim, tudi zoženim, I.Q.-jem. Na tej najnižji ravni delovanja raznih uprav in sodišč je ta birokratizem popolnoma, če ga označimo z eufemizmom, disfunkcionalen. Pa pri tem ne gre samo za pomanjkanje navadne spodobnosti in zdrave pameti. Pogosto sta za njim, vsaj pri nas, zavist in pravi uradniški sadizem. Koroška dečka Glede tega primera se vsebinsko seveda ne morem opredeliti. V zaupnem delu tega spisa je verjetno nekaj, za kar javnost – popolnoma pravilno! – ne sme izvedeti. Ministrica Anja Kopač-Mrak je ravnala pravilno in spodobno, ko je to stališče branila, pa čeprav na lastno škodo. Stvar pa se je zapletla pri razlagi upravnega postopka; odvetnik je seveda iskal in našel problem, kar je s stališča starih staršev tudi logično. Potem se je zadeva zavrtela okoli proceduralnih stališč, ki jih je obelodanilo upravno sodišče in prišlo je do značilnega ping-ponga med raznimi instancami. Ob tem pa se vprašanja nihče ni lotil vsebinsko, šlo je le za to, ali je Center za socialno delo postopal "ustrezno", tj. v skladu z upravnim postopkom. Haška konvencija in precedensi Evropskega sodišča za človekove pravice (ESČP) pa brez teh proceduralnih homatij terjajo, da je: (1) treba ravnati "v najboljšem interesu otroka", (2) da imajo stari starši pravico do stikov z vnuki in (3) in da je pri prekinitvi tega odnosa treba skrbeti za to, da se stiki obnovijo takoj, ko je to mogoče – to je v časovnem obdobju, ko otroci staršem ali tukaj starim staršem še niso ireverzibilno odtujeni. (Parental alienation sindrom.) Terja se torej vsebinsko odločanje s strani sodišča. Do te vsebine pa pri nas sploh še nismo prišli. Upravni uradniki Javna uprava, mestna, občinska, državna, t.i. javni sektor, je pri nas ljudem odtujena; vsekozi pozablja, da je ne le namenjena ljudem (strankam), ampak da jo ljudje s svojimi davki tudi plačujejo. Francija na primer je znana po svojem etatizmu, državnih uradnikov ima največ v Evropi: 5.200.000; Slovenija jih ima 153.000 (vir). V Franciji je vsak enajsti človek "fonctionaire", v Sloveniji pa vsak trinajsti "javni uslužbenec". V Franciji je uradnikov 80 na tisoč prebivalcev, a Slovenija je s svojimi 76 uslužbenci takoj za njo (vir). Masa tistega, kar se daje za plače (fr.: masse salariale), je v Franciji – kjer je to objavljeno – daleč največja postavka v državnem proračunu. Sarkozy je obljubljal, da bo, če bo ponovno izvoljen za predsednika, število uradnikov zmanjšal za 300.000. To se je v času, ko je bil v ZDA predsednik Reagan, imenovalo "deregulacija". Pometlo naj bi z milijoni "reglcev" in "civil servants", ki ne le da niso potrebni, ampak delajo nepotrebne težave. V Franciji je državna uprava, kot vsi drugi, sicer grozovito zbirokratizirana in konstitucionalno nezaupljiva. Zadnjič sem za sina kot garant podpisal njegovo najemno pogodbo; papirja, ki sem ga moral parafirati na vsak strani in na koncu podpisati, je bilo kakih štirideset strani. Algan in Cahuc (vir) sta o tem napisala nagrajeno ekonomsko uspešnico s podnaslovom Kako francoski družbeni model uničuje sam sebe. A v Franciji, ki ima od nekdaj to centralizirano državno upravo, so uradniki zvečine olikani, ažurni in dobronamerni. Če se le da, človeku kljub vsej poplavi potrebnih potrdil in drugih papirjev pomagajo. In Francozi so na to zgodovinsko privajeni, za vsako figo v hiši imajo svoj dossier. Pa kljub temu ekonomista trdita, da Francija s tem sama sebe uničuje. To se v angleščini imenuje red tape in paperwork. V Franciji sistem – obremenjen kakor je torej – vsaj deluje. Slovenski pravni formalizem Če se tuji investitorji Slovenije izogibajo kot hudič križa (vir), je to zato, ker "obstaja globinsko nerazumevanje, kaj sploh je to pravna država (rule of law). Sodišča se zvečine zatekajo v udobno pribežališče pravnega formalizma. To ima malo ali nič opraviti z moralnimi in z etičnimi temelji pravne države". Tu pa smo pri bistvu stvari. Črkobralstvo je to, kar (slovenski) avtor v citiranem članku iz Economista imenuje "udobno pribežališče pravnega pozitivizma". Kontinentalni pravni sistem je itak nagnjen k pravnemu formalizmu (pozitivizmu). To je zgodovinska posledica dejstva, da tu sodstvo nikoli ni imelo prave oblasti, v komunizmu pa je bilo sploh le transmisijski jermen partijske vladavine. Silogistično in alanalogno mišljenje V anglo-ameriškem sistemu je sodnik gospod (Esquire), ki na svojo odgovornost sprejema rešitve pravnih problemov. To je bilo tako že od Magne Carte (1215) naprej, ko je bilo sojenje prevzelo plemstvo, to je, je svojo pozicijo v državnem sistemu doživljalo in branilo kot tretjo vejo oblasti. Drug vidik kontinentalne pravne disfunkcionalnosti je inferiornost silogističnega mišljenja. To v kontinentalnih pravnih sistemih velja za edino zveličavno in se zmotno enači s "pravno državo". Ideja je v tem, da za vsako situacijo določno obstaja pravno pravilo. Pri dejstvih v pravni zadevi gre torej samo za to, da sodnik najde pravo pravilo, pod katero bo podredil (subsumiral) t.i. dejansko stanje. Da je to nonsense, lahko razume vsak laik. Nikakor ni namreč mogoče pričakovati, da bo neskončna serija pravnih pravil, pa naj bo še tako razvejana, pokrila vse situacije. Življenje je na srečo precej bolj razdrugačeno, kot si to s svojo omejeno pravno domišljijo lahko predstavljajo vsakojaki "zakonodajalci". Hipernormativizem, ki smo mu danes priča, je hipetrofija vseh pravil in je le brezupno nakladanje regulacij, da ja ne bi prišlo do tega, da kakšna dejanska situacija s temi pravili ne bi bila pokrita. Tega še računalnik ne bi zmogel, čeprav bi bil brez dvoma bolj "pravičen" kot uradniško sodstvo. V Sloveniji prevladuje prav ta pravniška in uradniška mentaliteta. Če se kaj zaplete, se barabe izgovarjajo, da so "ravnale po zakonu", ali pa prenašajo odgovornost s sebe na koga drugega, ki ni ravnal "ustrezno". Ta prislov in ta pridevnik sta zanesljiva znaka brezidejnosti. Na koncu se ne ve, kdo pije in kdo plača. V svojo knjigi Master Algorithm Pedro Domingo (vir) konkretno prikaže in dokaže, da je analogno mišljenje silogističnemu superiorno. Pravni pozitivizem – "udobno pribežališče uradnikov" – pa deluje po naslednji logiki: zgornja premisa je pravna norma, spodnja premisa je dejansko stanje, sklep je tisti, ki ga norma (s sankcijo) predvideva. Državni uradnik torej brez kančka lastne presoje "črkobralsko" poišče pravno pravilo, za katerega misli, da pride v poštev, podenj subsumira dejstva in potegne neovrgljiv sklep, da pravo terja tak in tak izid zadeve. Cicero je za kaj takega rekel: "Vrhunsko pravo, pa najhujša krivica!" (Summum ius, summa iniuria.) Analogno mišljenje pa je nekaj čisto drugega. V sistemu sodnih precedensov nikoli ne gre za mehanično podrejanje dejstev neki slabo predvidevajoči normi, ampak za analogijo, za podobnost danega primera s kakim drugim. Analogno mišljenje in primer Vaskrsić Utvara, da pravo predvideva točen izid zadeve, tu ne obstaja. Polje proste presoje je v takem sistemu veliko širše. V razvpiti zadevi, v kateri je sodnica za 70.000 evrov na boben poslala hišo, vredno 140.000 evrov samo zato, ker ni bilo plačanih za 124 evrov (vir) komunalnih prispevkov, mi je takoj, ko je novica o tej kolosalni neumnosti prišla na Evropsko sodišče za človekove pravice v Strasbourgu, kolega omenil avstrijski primer, v katerem se je zgodilo nekaj podobnega. Šlo je za prodajo stanovanja na Dunaju. Lastnica se ni odzivala na sodne pozive in stanovanje je šlo na boben. Takoj, ko je tu analogni spomin začel delovati, je bila ugotovljena podobnost med obema primeroma. S tem pa zgodbe še ni konec. Izid zadeve v analognem sistemu ni kot pribit. Sodniku ostaja polje proste zadeve, da lahko zadosti zdravi pameti in pravičnosti. Med obema primeroma so razlike, v avstrijskem primeru je na primer šlo za osebo, ki je bila duševno bolna, kar v Sloveniji ni bil primer. Pri snovanju sodne odločbe mora "analogni" pravnik upoštevati vse bistvene razlike, ker je domet precedenčne sodne odločbe (tukaj avstrijske na ESČP) vezan na dejansko stanje v dani zadevi. Vse, kar se ne nanaša na pravno posledico, ki sledi iz dejanskega stanja, je "rečeno mimogrede" (obiter dictum). Na koncu je tu še vprašanje o "sorazmernosti" domače (slovenske, avstrijske) sankcije: prodati hišo za 124 evrov neplačanih prispevkov, je, če se povsem milo izrazimo, pač povsem nesorazmerno. Skratka, za tako odločanje je treba uporabljati možgane, ne pa se zatekati v "udobnost pravnega pozitivizma", kot to pravilno poudarja avtor članka v Economistu. Za nas v Sloveniji pa se postavlja vprašanje, kako je taka mentaliteta neke sodnice sploh možna.


text: Vlado Močnik, predsednik MNZ Celje: "Veseli me, da v klubih dajejo velik poudarek na delo z mladimi" - Novice.si Vlado Močnik, predsednik MNZ Celje: "Veseli me, da v klubih dajejo velik poudarek na delo z mladimi" Medobčinska nogometna zveza Celje, ki združuje nogometne klube od Zgornje Savinjske do Posavja in seveda tudi iz naših krajev, v tem letu obeležujejo 80 let od nastanka. Nogomet je v naših krajih najbolj množičen šport, v katerega je vključenih zelo veliko mladih, tekmovalnih športnikov in rekreativcev, zato je nekako razumljivo, da smo se ob jubileju pogovarjali s predsednikom MNZ Celje Vladom Močnikom, ki je sicer doma v Rogatcu. Predstavite najprej Medobčinsko nogometno zvezo Celje. Koliko klubov jo sestavlja, koliko je v tem klubih registriranih igralcev nogometa v vseh kategorijah, katera tekmovanja organizirate? »Medobčinska nogometna zveza Celje je bila ustanovljena leta 1939 in letos praznujemo 80 let delovanja. Trenutno je v zvezo včlanjenih 31 klubov (26 klubov velikega nogometa, 2 kluba malega nogometa, 2 kluba ženskega nogometa in 1 klub ženskega malega nogometa). V tekmovanjih MNZ Celje letos nastopa 147 ekip (11 ekip v članski kategoriji, 7 v mladinski in 7 v kadetski kategoriji, 18 v tekmovanju U15, 36 v tekmovanju U13, 36 v tekmovanju U11 in 32 v tekmovanju U9). Trenutno imamo 5.185 registriranih igralcev (od tega 4.536 igralcev velikega nogometa, 168 igralk velikega nogometa, 420 igralcev malega nogometa in 61 igralk malega nogometa). V letošnjem letu vodimo tudi tekmovanje 2. SML/SKL – Vzhod, kjer nastopa 10 klubov.« Kateri so najpomembnejši dogodki za zvezo v preteklih desetletjih? »Vodenje MNZ Celje sem prevzel maja 2011. Takrat smo imeli obilo težav s sodelovanjem z Medobčinskim društvom nogometnih sodnikov Celje ter Društvom nogometnih trenerjev Celje na eni strani in klubi na drugi strani. S pravim pristopom smo uspeli doseči odličen odziv vseh strani in imamo danes zavidljivo sodelovanje vseh deležnikov. Decembra 2014 smo organizirali večjo prireditev ob počastitvi 75 let delovanja naše zveze, leta 2017 pa smo prenovili naše poslovne prostore in dali del prostorov v uporabo tudi Društvu nogometnih trenerjev Celje. Kar pa se tiče organizacije tekmovanj pod našim okriljem, sem izredno zadovoljen, da imamo po dolgih letih v sezoni 2019/2020 ponovno 11-člansko ligo ter da imamo vsa tekmovanja od selekcij U7 do U19.« Kako Močnik vidi trenuten položaj nogometa, s katerimi težavami se srečujejo zveza in klubi ter o tem kako ocenjuje klube na območju UE Šmarje pri Jelšah pa današnji tiskani izdaji Rogaških novic. (Jože Strniša)


text: LASERSKE STORITVE (IPL - Intense Pulse Light) S sočasno uporabo IPL laserske energije in radiofrekvenčne energije zagotavljamo trajno odstranitev nezaželenih dlak po telesu in na obrazu. Za dodatno varnost skrbi sistem, ki med procesom vnosa energije hladi povrhnjico. Dokazano odstranjujemo tudi svetle ter rdeče dlake v fazi rasti na vseh tipih kože. Tretmaji se lahko izvajajo na vseh delih telesa, razen okoli oči. Varno. Učinkovito. Nežno. Dlake z laserjem odstranjujemo tako, da melanin, ki se nahaja v dlačnem steblu in zunanji dlačni ovojnici, absorbira svetlobne pulze. Na ta način se s pomočjo termalne poškodbe mešička uniči dlačice z veliko melanina. Dlake z manj melanine ali pa tudi tanjše dlake so za takšno termalno poškodbo manj dovzetne. Zato je pomembna radiofrekvenca, ki se s svojo energijo osredotoči na predhodno segreta področja, ki smo jih obdelali s svetlobnim žarkom. Tako lahko svetlobni žarki potuje po dlačici do njenega korena in uniči celice, ki so odgovorne za ponovno rast dlake. Zaradi kombinacije dveh vrst energije zagotovimo učinkovitejše in predvsem tudi varnejše tretmaje. Dlake odstranjujemo na vseh delih telesa, razen okoli oči in v nosu. Postopek praviloma ni boleč, le majhen odstotek pacientov poroča o občutku rahlega špikanja. Kot edini stranski učinek se občasno lahko pojavi kratkotrajna rdečica kože. Ker pa je dlačice moč uničiti le v fazi aktivne rasti, torej v anagenem obdobju, so potrebne ponovitve tretmajev. Število ponovitev se določa individualno (4-8), razmaki med tretmaji pa so prav tako odvisni od hitrosti rasti dlak.


text: 1909 (MCMIX) je bilo navadno leto, ki se je po gregorijanskem koledarju začelo na petek. Dogodki 16. januar - Shackletonova odprava po lastnih trditvah najde južni magnetni tečaj (podatek je sporen). 28. januar - zadnje ameriške enote zapustijo Kubo, kjer so bile nastanjene od konca špansko-ameriške vojne leta 1898. 5. februar - kemik Leo Baekeland prvič javno predstavi bakelit. 4. marec - William Howard Taft nasledi Theodora Roosevelta kot 27. predsednik Združenih držav Amerike. 31. marec - pričetek gradnje prekooceanke RMS Titanic. Srbija je primorana sprejeti avstroogrsko priključitev Bosne in Hercegovine. 6. april - ameriška odprava pod vodstvom Roberta Pearyja doseže severni tečaj. 11. april - ustanovljen je Tel Aviv. 19. april - ustanovljeno je Anglo-perzijsko naftno podjetje (Anglo-Persian Oil Company), danes BP. 13. – 30. maj - prva dirka Giro d'Italia s štartom in ciljem v Milanu. 25. julij - Louis Blériot kot prvi človek v zrakoplovu, težjim od zraka, preleti Rokavski preliv. po Kataloniji izbruhnejo spopadi med delavci in vojsko zaradi vpoklica rezervistov. 8. oktober - meritve potresa v okolici Zagreba dajo podatke, na podlagi katerih Andrija Mohorovičić odkrije Mohorovičićevo nezveznost. 11. november - vojna mornarica Združenih držav Amerike ustanovi vojaško oporišče v Pearl Harborju (Havaji). 18. november - nikaragovski diktator José Santos Zelaya izda ukaz za usmrtitev 500 revolucionarjev, med njimi dveh Američanov, na kar se ZDA odzovejo z napotitvijo dveh bojnih ladij. 25. november - prvi polet Edvarda Rusjana v letalu EDA I, ki sta ga zgradila z bratom. 17. december - Albert I. nasledi očeta Leopolda II. na belgijskem prestolu. Rojstva 5. januar - Stephen Cole Kleene, ameriški matematik, častnik, logik († 1994) 11. januar - France Habe, slovenski speleolog († 1999) 22. januar - U Tant, burmanski politik in diplomat († 1974) 3. februar - Simone Weil, francoska filozofinja, krščanska mistikinja in socialna aktivistka († 1943) 12. februar - Zoran Mušič, slovenski slikar († 2005) 16. februar - Richard McDonald, ameriški poslovnež († 1998) 26. februar - Talal, jordanski kralj († 1972) 25. marec - Gizela Šuklje, slovenska arhitektka († 1994) 13. april - Stanislaw Marcin Ulam, poljsko-ameriški matematik († 1984) 22. april - Rita Levi-Montalcini, italijanska nevrologinja in političarka, nobelovka († 2012) 18. maj - Fred Perry, angleški tenisač († 1995) 26. maj - Maksim Sedej, slovenski slikar († 1974) 30. maj - Benny Goodman, ameriški džezovski klarinetist († 1986) 6. junij - Isaiah Berlin, britanski filozof († 1997) 20. junij - Errol Flynn, avstralski filmski igralec († 1959) 18. julij - Andrej Gromiko, ruski politik († 1989) 21. avgust - Nikolaj Nikolajevič Bogoljubov, ruski fizik in matematik († 1992) 14. september - Peter Markham Scott, angleški ornitolog, naravovarstvenik in slikar († 1989) 21. september - Kwame Nkrumah, ganski politik († 1972) 5. oktober - Walter Markov, nemški zgodovinar slovenskega rodu († 1993) 18. oktober - Norberto Bobbio, italijanski pravnik, filozof in politolog († 2004) 5. november - Edward Lawrie Tatum, ameriški genetik, nobelovec († 1975) 22. november - Mihail Mil, ruski letalski inženir († 1970) 26. november - Eugène Ionesco, romunsko-francoski dramatik († 1994) 27. december - Henryk Jabłoński, poljski politik († 2003) Smrti 12. januar - Hermann Minkowski, nemški matematik in fizik (* 1864) 17. februar - Geronimo, voditelj Apačev (* 1829) 26. februar - Hermann Ebbinghaus, nemški psiholog (* 1850) 18. maj - George Meredith, angleški pisatelj in pesnik (* 1828) 7. julij - Walter Ritz, švicarski fizik (* 1878) 11. julij - Simon Newcomb, kanadsko-ameriški astronom in ekonomist (* 1835) 7. september - Eugène Lefebvre, francoski letalec (* 1878) 19. september - Jožef Borovnjak, madžarsko-slovenski pisatelj in politik (* 1826) 15. december - Francisco Tárrega, španski skladatelj in kitarist (* 1852) 17. december - Leopold II., belgijski kralj (* 1835) Nobelove nagrade Fizika - Guglielmo Marconi, Karl Ferdinand Braun Kemija - Wilhelm Ostwald Fiziologija ali medicina - Emil Theodor Kocher Književnost - Selma Lagerlöf Mir - Auguste Marie Francois Beernaert in Paul-Henri-Benjamin d'Estournelles de Constant


text: Vzroki in načini odstranjevanja maščobne kile so / Kozmetologija | Koristne informacije in nasveti o skrbi zase. Zdravje, prehrana in drugo. Puffiness in videz "vrečke" pod očmi lahko govorijo ne samo o utrujenosti, ampak tudi o prisotnosti maščobne kile vek. Patologija se razvije zaradi raztezanja kože zaradi stalnega utripanja in jo popravi plastični kirurg. Medtem morate najprej obiskati oftalmologa, da preverite, ali obstaja težava.. Pod maščobno hernijo vek pomeni ptozo (od grške ptoze, ki pomeni "padec") tkiv, ki tvorijo zgornje in spodnje veke. Pojavi se kot posledica izbočenja intraorbitalne maščobe in kaže na šibek mišični okvir, zmanjšanje elastičnosti kože.. Bodite pozorni! Mehanizem razvoja napake je preprost: zaradi raztezanja kože v predelu spodnjih in zgornjih vek nastanejo praznine, ki se nato napolnijo z maščobnim tkivom. Sčasoma se akumulira, kar vodi v stagnacijo limfe v orbitalnem območju in pojava kile.. V najboljšem primeru maščobna kila pokvari videz osebe, zaradi česar so njegove oči težke, njegov izraz pa je mrzel, poleg tega pa se stara. V najslabšem primeru je zaradi razvoja okvare motnja vidne funkcije.. Plastični kirurgi razlikujejo napako zgornjih vek, ki se kaže v njihovi resnosti, in nižje. Pravzaprav so to "vreče" pod očmi, ki ne minejo niti po dolgem spancu.. Takšne kile so posledica naravnih procesov, ki jih telo doživlja s starostjo. Glede na to, da se njegovo staranje prične pri 25 letih, se lahko prvi znaki patologije pojavijo že v starosti od 5 do 10 let, skupaj z mimičnimi gubami, obešanjem obrvi in temnimi krogi pod očmi.. Je pomembno! Pri mladih se dolžina palpebralne razpoke giblje od 2,8 do 3,2 cm, širina pa 1,0 do 1,3 cm, obenem pa zunanji del veke štrli nad notranjim delom ne več kot 0,2 do 0,4. glej Zaradi izgube elastičnosti kože pade, zmanjša dolžino palpebralne razpoke in poudari robove orbite. Nato se začnejo oblikovati kile.. Prisotnost napake daje ne le pogled, ampak tudi žalost, utrujenost na obrazu. Ženske jih skrivajo pod korelacijami, korektorji, temnimi očali, toda vse to samo začasno prikrije patologijo. Samo plastična operacija omogoča, da se jo znebite za vedno.. Glavni razlog za pojav maščobne hernije stoletja - spremembe, povezane s starostjo. Položaj se še poslabša s ponovnim utripanjem, zaradi česar krožna mišica in njen vezni aparat izgubijo tonus, koža se raztegne in spusti.. Pazi ta pojav najpogosteje pri ljudeh po 35 letih. značilnosti strukture osebe, genetika; nezdrava prehrana in slabe navade - kajenje, zloraba alkohola; bolezni kardiovaskularnega sistema, na primer motene mikrocirkulacije in limfostaze; nepravilno delovanje sečil, bolezen ledvic; patologija vidnega sistema. Je pomembno! V območju okoli oči je malo lojnic, zato je koža nenehno suha. Zamuda videz napake lahko popravi nego, redni obiski kozmetičarke. Prvič, plastični kirurgi izločajo maščobno kilo: spodnje veke - manifestirajo se z izbočenjem v notranjem kotu očesa, previsnim; zgornji vek - značilen po videzu zabuhlost, navadno med licem in cilijarnim robom, in zunanjost podobne vrečke. Glede na resnost patologije razlikujejo maščobne kile: I stopinj, ki se kažejo v spuščanju kože spodnjih vek (dejansko izgleda kot vrečke pod očmi). II stopinj - v tem primeru se ptoza razširi tudi na zgornjo veko, medtem ko krožna mišica izgubi tonus. Območje, kjer se veka konča in se začne, se še vedno jasno razlikuje ali pa je mehko tkivo rahlo izpuščeno.. III stopinj - spremembe se nanašajo na celotno območje okoli vek, v tem primeru se obrvi spustijo in skupaj z njimi se pojavijo lica, ličnice, nazolabialne gubice.. IV stopinj - spremembe na območju, ki mejijo na veko, so jasno vidne s prostim očesom in tvorijo zigomatične vrečke ali kile (kopičenje maščobe med ličnico in spodnjo veko), izpostavljenost bele kože, opustitev zunanjega vogala oči, izrazit videz nazolakrimalnih ran. Zdravniki ne priporočajo, da prezrete problem, saj kila vek ni le estetska napaka. Ko se razmere poslabšajo in se kopičijo maščobe, se konstantno trgajo, vidno polje se zoži in pojavijo se motnje vidnega sistema.. Kako samostojno preveriti, ali je v vekah prisotna kila Huda, utrujena, utrujena oseba ne kaže vedno na prisotnost napake. Narava je postavila majhno količino maščobnega tkiva, ki služi kot nekakšna pregrada in ščiti oči pred poškodbami. Ko koža izgubi elastičnost in se spusti zaradi starostnih sprememb, postane telesna maščoba bolj vidna.. Lahko se prepričate, da se je patologija začela razvijati v predelu zgornje veke z rahlim pritiskanjem prsta na zaprto oko. Zdaj je dovolj, da odstranite prst in sledite območju vek. Če je koža tukaj otekla, je problem verjetno že tam.. Maščobe na območju spodnje veke, praviloma ne zahtevajo preverjanja, saj so jasno vidne "vrečke" pod očmi. Bodite pozorni! Včasih je lahko otekanje kože v predelu zgornje veke asimetrično. Zdravniki uporabljajo več metod za natančno diagnozo: biomikroskopija - se izvaja na brezkontaktni način in je sestavljen iz podrobne študije očesnega tkiva z uporabo špranjske svetilke; Ultrazvok zrkla - varen in informativen postopek, ki vam omogoča, da ocenite delo mišic, žil, stanja okoliških tkiv. V primeru odkritja sočasnih bolezni lahko oftalmolog priporoči druge metode raziskovanja. Glede na to, da se patologija razvije zaradi motenj srčno-žilnega in urinarnega sistema, se lahko bolniku predpiše posvet s kardiologom, nefrologom.. Odstranitev hernije stoletja, blefaroplastika Na domu lahko ženske izdelujejo decoctions, maske, zeliščne izvlečke, kot so peteršilj ali žajbelj. Za njihovo pripravo se uporablja tudi bela glina, črni čaj, kuhan krompir ali buča.. Medtem pa ne morejo dati vidnega rezultata, saj je njihovo delovanje namenjeno le toniranju kože. Če redno izdelujete takšne maske od 25. leta starosti, lahko odložite trenutek razvoja patologije, medtem ko ga ne morete preprečiti.. Nekaj postopkov, ki preprečujejo nastanek napake, ponuja kozmetiko. Gre za: mikrotokurno terapijo - to je učinek šibkih električnih impulzov na kožo; termično dviganje - vključuje toplotne učinke na kožo, kar povzroča aktivacijo celic vezivnega tkiva in sintezo kolagena in elastina; ultrazvočno dviganje - vključuje segrevanje kože s kasnejšim krčenjem mišic in zategovanjem obraznega okvirja. Ti postopki so namenjeni pomlajevanju kože, zaradi česar se zategne in preneha viseti okoli oči.. Skupaj z njimi lahko kozmetičarji ponujajo navojne mezone. Ta tehnika, ki je v formulaciji niti, ki simulirajo obrise obraza. Njihova prednost je, da se kasneje sami raztopijo. Na ta način lahko specialist odpravi gube in starostne madeže z uporabo laserskega pomlajevanja, delne termolize, lupine, mezoterapije.. Bodite pozorni! Kozmetični postopki ne morejo bistveno rešiti problema prisotnosti kile. Zdravniki jih obravnavajo le kot učinkovito sredstvo za preprečevanje.. Znebite se maščobe lahko popolnoma kirurško. Plastični kirurg samostojno izbere tehniko ob upoštevanju nekaterih dejavnikov: resnost povešene kože; ton hrustančnega tkiva; lokacija in količina maščob; funkcionalnost krožnih mišic. transkonjunktivno blefaroplastiko. S tradicionalna blefaroplastika telesne maščobe je mogoče popolnoma odpraviti ali prerazporediti. Operacija se izvaja na zgornjih in spodnjih vekah. Rez se izvede vzdolž naravnega kraka (ali vzdolž linije trepalnic, če se operacija izvaja na spodnji veki, v redkih primerih na notranji površini vek), skozi katero se odstrani maščobno tkivo. Po potrebi se izreže povešena koža. Vse manipulacije trajajo približno 20 minut, čeprav je čas določen s stopnjo patologije. Je pomembno! Praviloma zdravnik naenkrat izvede postopek na vekah obeh očes. Vzporedno se lahko izvede dviganje čela, obrvi, nazolabialnih gub.. Na koncu operacije se uporabijo šivi, ki jih lahko odstranimo po 3 dneh. Na mestu reza ostane brazgotina, ki običajno izgine po 4 tednih. Trankonjunktivna blefaroplastika izključuje izdelavo zareza. Kilo se odstrani s črpanjem maščobe skozi iglo, kar je možno le, če so prizadete spodnje veke. Postopek se izvaja v lokalni anesteziji ali splošni anesteziji.. Pred blefaroplastiko je bolnik opravil celovito študijo. Daje mu se kri za analizo, predpiše mu se EKG, opravijo se postopki za oceno stopnje elastičnosti kože in položaja obrvi.. Poleg tega svetujemo, da se posvetujete s plastičnim kirurgom, usposobljenim okulistom.. bolezni vidnega sistema. Obdobje rehabilitacije, rezultat, posledice Po operaciji oteklina ostane 10-14 dni. Včasih je cianoza, ki izgine po enem tednu. Po odstranitvi šivov se priporoča higiensko zdravljenje oči, da se izognete videzu skorje.. Bodite pozorni! Po blefaroplastiki morate 3 tedne opustiti telesno dejavnost. Poleg tega za 2 tedna ne morete uporabljati dekorativne kozmetike, nosite leče. Operacija vam omogoča, da vrnete elastičnost tkiv in obraz mladih. Pravilna nega kože pomaga vzdrževati do 7 - 10 let. Redko imajo bolniki zaplete, kot so: diplopija - prizadetost vida, pri kateri "dvojno videnje" v očeh; Preprečite nastanek maščobne hernije vek lahko zdrav način življenja, v katerem oseba sledi prehrani, sledi režimu pitja, zavrača slabe navade. Prav tako pomaga pri redni negi kože okoli oči po 25 letih. Hkrati lahko naredite maske doma, obiščite kozmetologa, opravite masažo s težavnimi območji, posebne vaje, ki vam omogočajo okrepitev krožne mišice očesa. Maščobna hernija vek - patologija, ki jo povzroča tok naravnih procesov v telesu. Njihov popravek priporočamo pod nadzorom izkušenega strokovnjaka. Tako boste dosegli vidne rezultate in zmanjšali pojav neprijetnih posledic..


Odprtje razstave dejavnosti društva DVIG v Cankarjevi knjižnici na Vrhniki – Društvo DVIG – univerza za tretje življenjsko obdobje Dnevniški zapis bralnega krožka DVIG, 7.10. 2019, Vrhnika V počastitev nacionalnega meseca skupnega branja »Beremo skupaj« in in ob slavnostni otvoritvi razstave dejavnosti društva DVIG se je 7.10.2019 v Grabeljškovi dvorani Cankarjeve knjižnice na Vrhniki odvijala prireditev, ki je prijetno popestrila ponedeljkovo pozno popoldne. Zbralo se je veliko ljudi, ki imajo radi literarno ustvarjanje in cenijo posameznike, ki so za delo z mladimi pripravljeni darovati svoj prosti čas, znanje, izkušnje, potrpežljivost in dobro voljo. Rezultati so tako vidni in mladi nadobudneži so bili pripravljeni svoje stvaritve predstaviti širšemu občinstvu. Avtorji zgodbic, ki so nastale v delavnici »Od pravljice do lutke« pod vodstvom mentorice Vesne Kučan, spoznavajo slovenske pravljice, si pripovedujejo zgodbice o junakih, jih rišejo, izdelujejo iz materialov, s katerimi razpolagajo in bogatijo znanje in svojo domišljijo. Nam so se predstavili Tevž Košenina, Lars Pleško, Timi in Lana Krištofelc, Urh Juhart In Ela Stojikovič in ob pomoči babic in mentorice navdušili publiko v dvorani. Medgeneracijski bralni dogodek so dopolnili odrasli člani bralnega krožka s predstavitvijo svojih aktivnosti. Vodja krožka gospa Alenka Pleško je opisala delo krožka od samega začetka pa vse do današnjih dni. Ugotavlja, da so v teh šestih letih delovanja člani postali dobri poznavalci slovenske literature, ki spremljajo ne le knjižna dela pač pa tudi gledališke uprizoritve, filmska dela in dokumentarne oddaje, ki segajo na področje del tistih slovenskih avtorjev, ki jih na krožku obravnavajo. Društvo Dvig pa poskuša svojo dejavnost širiti še na mnoga druga področja življenja in dela krajanov in občanov občine Log Dragomer. Pritegniti jih želi v izobraževalne tečaje tujih jezikov, v različne delavnice in na predavanja o najrazličnejših področjih, ki so pomembni za razvoj kraja, občine ali posameznika in za njegovo zdravje. Več o tem si lahko preberete na spletni strani društva iold.si. S sloganom »Z učenjem povezujemo ljudi in krepimo skupnost« označuje društvo svoj osnovni cilj in pomen delovanja. Na srečanju v knjižnici so svoje delo predstavile Marija Mojškerc ( izdelava čarovnic in drugih izdelkov drobne obrti), Boža Žgajnar ( izdelava čipk), Emilija Erbežnik ( ljubiteljsko slikarstvo, petje, jutranja telovadba in še bi se kaj našlo), Dragica Krašovec (poezija). Pogovori z občani pa je revija, ki jo društvo izdaja že peto leto in v kateri v besedi in sliki predstavlja najstarejše občane, ki so sodelovali pri razvoju kraja in občine in tiste krajane, ki so s svojim delom ali dosežki na področjih, na katerih delujejo, pomembno zaznamovali to dejavnost. Prireditev je lahkotno povezoval Darijan Novak, prisostvoval ji je tudi župan Miran Stanovnik. Potrebno je povedati, da imata pomembno vlogo pri izvajanju in širitvi dejavnosti, nemotenemu poteku vseh aktivnosti, zagotavljanju prostorskih in finančnih zmožnosti, predsednica društva gospa Nika Gams in neutrudna izvajalka gospa Olga Drofenik. Obema so prisotni izrazili zahvalo. Vse, ki si razstave v Cankarjevi knjižnici še niste ogledali, vabimo, da to storite do konca meseca oktobra, kolikor časa bo predstavitev še trajala. Dragica Krašovec, urednica Dnevniških zapiskov bralnega krožka DVIG univerza za tretje življenjsko obdobje


text: 1560. je sedmo desetletje v 16. stoletju med letoma 1560 in 1569. D-01560.